Dialuna 5 di Januari 2015 www.bondia.com Email: noticia@bondia.com Tel: 582-7800 Fax: 582-7044 1,50 Florin 





ORANJESTAD - Na inicio di e aña aki, e maneho nobo di beachnan a drenta na 
vigor. E area for di e districto di costa occidente di Tamarijn te na Ritz Carlton a 
wordo dividi den varios seccion. E diseño principal di e maneho ta enfoca riba 
espacio cu por wordo uza y profundidad di cada zona. 

Lesa e detayenan riba pagina A3 & A6 

Seppa:preparapa 
laberaterie Nacienal bay 
everdenfundacion 

ORANJESTAD - Segun sindicato Seppa, 
cu ta representa trahadonan publico, e 
decision cu Landslaboratorium ta bay 
over den un fundacion bou Horacio 
Oduber Hospital (HOH) ta uno tuma 
caba. 

Pagina A2 



Reunion'urgente’pa 

solucionasituacion 

SMAC-Musica 

ORANJESTAD - Den fin di siman tras di lomba 
noticia a drenta cu a surgi un problema entre e 
fundacionnan Musica y SMAC. Segun informa- 
cion ricibi, musiconan organisa ainda tin un 
cuenta habri di aña pasa pa organisa Aruba 
Caiso & Soca Monarch. Awe mainta un reunion 
'urgente' ta planea riba iniciativa di minister di 
Cultura. 

Pagina A2 

Pronostico di tempo: 

Cautela cu olanan halto y lama bruto 


ORANJESTAD - Pro- 
nostico di tempo ta indica 
cu tempo ta keda par- 
cialmente nubia. Ta pidi 
cautela cu olanan halto y 
lama bruto. E olanan por 
tin un haltura entre 5 pa 9 


pia debi na biento fuerte. 
Temperatura maximo ta 
30° grado y temperatura 
minimo ta 26° 

Tempo pa mainta : Parcial- 
mente nubia te principal- 


mente poco nubia Awasero 
aisla posibel. Maximo: 31°. 
Heat index te 34°. Indice ul- 
travioleta: 8. Biento di oost 
alrededor di 22 nudo cu raf- 
aga di 32 nudo. Posibilidad di 
awa 30%. 


Tempo pa anochi: Poco 
nubia te parcialmente nu- 
bia. Leve posibilidad di awa 
despues di madruga. Biento 
di oost alrededor di 19 nudo 
cu rafaga di 29 nudo. Posibi- 
lidad di awa menos di 20% Q 


Reunion ‘urgente’ pa soluciona 
situacion entre SMAC y Musica 


ORANJESTAD - De 
e weekend aki noticia 
a drenta cu a surgi un 
problema entre e funda- 
cionnan Musica y SMAC. 
Awe mainta un reunion 
‘urgente’ ta planea riba 
iniciativa di minister di 

Cultura. 

NoticiaCla a trece e noticia 
ayera cu minister encarga, 
Ótmar Oduber a yama e re- 
union pa ‘desea tur hende un 
bon carnaval’ y pa percura 
pa ‘tur hende ta riba e me- 
sun pagina’. E reunion segun 
e mandatario, ta necesario 
‘prome cu e bira un prob- 
lema’. Mas e mandatario no 
por y kier a bisa riba e asunto 
aki, segun e fuente di noticia. 

Bon Dia Aruba mes a haya 
informacion cu e fundacion 
di e musiconan organisa ai- 
nda tin un cuenta habri di 
aña pasa pa organisa Aruba 
Caiso & Soca Monarch. Pa 
por sigui organisa e edicion 
di e aña aki, e fundacion ta 
haya cu mester haci e pago- 
nan atrasa prome. Awor cu e 
organisacion di e Carnaval a 
bay over den man di SMAC, 
Musica ta haya cu e organisa- 


cion nobo mes- r 
ter bin cu un 
solucion. Am- 
bos partido no 
kier papia di un 
conflicto ainda pero Musica 
ta mira e pagonan como un 
condicion importante pa por 
organisa e siguiente edicion 
di Aruba Caiso & Soca Mon- 
arch. 

Den su edicion di mañan 
Bon Dia Aruba lo sigui riba 
e asunto aki. Riba e potret 
por mira Antoni Gario cu a 
post esaki diasabra bisando: 
“Na fmal di dia, si en berdad 
nos kier papia di engrandece 
Aruba su Carnaval y duna 
SMAC tur apoyo cu tin, has- 
ta e indiferencia nan di mas 
grandi cu tin por wordo poni 
un banda. Ayera mi a bay na 
Cede di Ex Shark Nicolas 
Boys (Cheesy Boys) y den 
presencia di tur, a huma e 
pipa di pas simbolico cu Mi- 



chael Carty na bienestar di 
Carnaval y di e union cu mi 
mes ta boga pe semper aki na 
Sunrise City, San Nicolas.” 

Prome parada 

Diasabra proximo e prome 
parada di Carnaval 61 lo 
tuma luga, esta Parada di 
Flambeu. SMAC ta informa 
9 grupo a confirma di par- 
ticipa. E parada ta cuminsa 
8or anochi. E organisacion 
tambe ta informa cu e siman 
aki tin 2 fecha fmal pa lo ta 
e inscripcion di dos activi- 
dad: 6 di januari ta e ultimo 
dia pa inscribi pa Tumberito 
y tambe e Children’s y Youth 
Calypso y Roadmarch. 9 di 
januari ta e ultimo dia pa in- 
scribi pa Prins y Pancho In- 
fantil, Hubenil y Grandi.Q 


Seppa; prepara pa Laboratorio Nacional 
bay over den un fundacion 


ORANJESTAD - Se- 
gun sindicato Seppa 
e decision cu Labora- 
torio Nacional (Land- 
slaboratorium) ta bay i 
over den un fundacion 
bou Horacio Oduber 
Hospital (HOH) ta 
uno tuma caba. 

Awor e sindicato ta bay 
haci preparacionnan pa e 
traspaso aki lo por tuma 
luga, asina Magaly Brito di 
Seppa ta bisa. E sindicato cu 
ta representa trahadonan pu- 
blico, ta indica cu e departa- 
mento di gobierno aki lo bira 
un fundacion. 

E decision aki gobierno a 
tuma caba, segun e, aunke na 
momento aki no tin mucho 
desaroyo riba esaki. Na no- 
vember minister di Salud 
Publico, Alex Schwengle a 
bisa cu e no a tuma un deci- 
sion fmal ainda pa motibo cu 
e sindicato no ta contento cu 



e direccion nobo aki. Y cu 
nan kier papia cu e manda- 
tario riba e scenario nobo pe 
departamento. 

Gobierno a tuma un decision 
den pasado cu lo privatisa 
e departamento y converti 
esaki den un compania di 
gobierno (NV). Locual par- 
lamento e tempo ey tambe a 
acorda. Pero aña pasa min- 
ister Schwengle a dicidi di 
puntra entre otro AIB pa bin 
cu mas scenario. E banco e 
ora a trece otro opcion, entre 
otro pa converti e laboratorio 


den un fundacion 
cu ta cay bou hos- 
pital. Na fmal e op- 
cion aki minister a 
prefera. Y awor ta 
parce cu lo ehecuta 
esaki tambe e aña 
aki. 

Seppa ta bisa cu 
e decision aki no 
ta algo cu ta carga 
apoyo di e sindi- 
cato. Pero na fmal ta e traha- 
donan cu ta dicidi, sra. Brito 
ta bisa, si nan ta bay over den 
e fundacion. “E ora no por 
haci otro cu acepta esaH y 
cuminsa prepara e trabou pa 
e departamento bay over na e 
fundacion.” 

Bon Dia Aruba no a logra 
di haya un confirmacion di 
banda di minister Schwengle 
cu e decision a cay cu Labo- 
ratorio Nacional realmente 
lo bira un fundacion e aña 
aki.Q 

Maneho nobo pa beach a 
drenta na vigor cu diferente 

zona 

ORANJESTAD - Na ini- 
cio di e aña aki, e maneho 
nobo di beachnan a dren- 
ta na vigor. E area for di 
“low rise” pa “high rise” 
a wordo dividi den varios 
seccion pa atende cu e 
necesidad di cada parti di 
e beachnan. 

E diseño principal di e mane- 
ho ta enfoca riba espacio cu 
por wordo uza y profundidad 
di cada zona pa cuadra e ac- 
tividadnan miho. 

Riba diamars 26 di augustus 
ultimo Gobierno di Aruba a 
fiha e indicacion planifica- 
cion teritorial di beachnan 
(Richtlijn Ruimtelijke In- 
richting Stranden - RRIS) 
segun e recomendacion di sr. 


Benny Sevinger minister en- 
carga cu infrastructura. 

E indicacion planificacion 
teritorial di beachnan (RRIS) 
ta aplicabel pa uzo di beach- 
nan den e districto di costa 
occidente for di Tamarijn te 
na Ritz Carlton. 

Tabla 

Riba e tabla, e profundidad 
di playa ta wordo describi cu 
e area entre e columna robes 
cual ta representa e frontera 
di lama y e columna drechi, 
cual ta representa e frontera 
di tera. E parti entre nan ta 
dividi den varios area of zona. 
E tabla ta un ehempel di e 
diseño cu lo wordo aplica na 
e beachnan. 


Accesibel pa tur 

E punto di salida pa e RRIS ta 
wordo mira como un consti- 
tucion pa turismo Arubano. E 
beachnan di Aruba ta parti di 
e teritorio publico. Nan mes- 
ter ta accesibel riba un base 
igual pa un y tur habitante y 
bishitante di nos isla y mester 
permanece asina, Gobierno a 
inidca. Gobierno ta enfatisa 
cu e no ta permiti ningun 
derecho legal of demanda pa 
e uzo di e playanan y kier evi- 
ta pa esaki sosode. Tur auto- 
risacion ta temporal y bou di 
restriccion di bon conducta. 


segun condicionnan specifica 
den e permisonan. 

Hisa calidad experiencia 

Un comision lo introduci tur 
aspecto di e maneho bou di 
guia di ministernan Sevinger 
y Oduber. A traves di un acer- 
camento ekilibra nan mester 
mehora formalmente e cali- 
dad di e experiencia di uzo di 
beachnan na Aruba. Manera 
anteriormente durante e for- 
macion di e maneho, lo reuni 
tambe cu esunnan concerni, 
cu atencion pa necesidadnan 
individual, dificultad y fric- 
cionnan. 


E comision ta desea pa traha 
rapidamente. E sistema di 
permiso nobo pa uzo di 
beachnan ya caba ta den de- 
saroyo. Medio januari ta in- 
forma esunnan concerni to- 
cante asuntonan principal y 
planificacion di e proceso di 
implementacion. Na luna di 
februari lo sigui reuni cu tur 
empresa di deporte acuatico. 
Despues nan ta spera desde 
luna di april pa repasa tur 
playa cu hotelnan. Si tur cos 
bay segun planea e solicitud 
di e permisonan necesario lo 
cuminsa lora den luna di mei. 
□ 


Reglanan pa palapa, huur stoel y deporte acuatico 


ORANJESTAD - Den e maneho 
di beachnan ta tene cuenta cu e 
reglanan aplicabel pa uzo di pa- 
lapa, huur stoel di lama y deporte 
acuatico. No mag di reserva pala- 
pa of parasol y tampoco por huur 
esaki. Tin mas espacio pa activi- 
dad acuatico pero cu reglanan 
mas estricto. 

A determina luganan pa operadonan 
di deporte acuatico desde e playa, 
mas espacioso cu antes, pero cu limi- 
tacionnan y condicionnan estricto. 
E luganan aki ta miho distribui riba 
beach, vincula cu camindanan di pas- 
eo entre e hotelnan. Di e forma aki 
ta promove ordo y trankilidad, por 
reduci e cantidad di conflictonan y 
mehora e posicionnan di concurencia 
nan relativo. 


E camindanan di paseo na e beachnan 
mester permanece habri cu bista riba 
siguridad y velocidad den e acesoria- 
mento y pa e entrega y recogemento 
diario di material door di e opera- 
donan acuatico. 

Na remarca y reglamento 

Deportenan acuatico cu nan activi- 
dadnan ta mas desconecta di e beach 
manera duik, paseo rond di isla, pas- 
eo den boto etc. no ta bin na remarca 
pa un espacio riba e beach. Segun 
Minister encarga cu infrastructura 
Benny Sevinger, e operadonan aki ta 
depende di tiendanan comercial den 
e hotelnan, area unda hende ta haci 
compras of pier pa haya nan benta. E 
espacio riba beach pa actividad acu- 
atico ta destina pa un cantidad limita 
y pa operadonan den un scala chikito. 


E meta ta, pa hala atras e benta di 
deportenan acuatico di companianan 
grandi for di kiosco of tiendanan riba 
lama. 

Reglamento 

Operadonan di deporte acuatico cu si 
ta permiti pa ofrece nan servicio riba 
e beachnan mester tene nan mes na e 
siguiente principionan: A. E principio 
cu union y coherencia di e zona cu ta 
ofrece actividad y e zona pa landa, ta 
wordo molestia lo minimo. 

B. E principio cu e espacio entre e 
zona di landa cu ekipo, ta causa poco 
disturbio pa esunnan cu ta landa y 
e botonan hancra den cercania. C. 
Operadonan mester haci uzo di e ca- 
minda mas facil y cortico pa carga of 
descarga nan ekiponan y ta prohibi 


pa core cu vehiculo di motor riba e 
beach. D. E operadonan di deport- 
enan acuatico ta wordo ubica mas leu 
di otro cu ta posibel pa evita conflicto. 

Ofrecemento di stoelnan di 
beach 

Segun e indicacion di maneho nobo 
no mag di huur ningun palapa of 
parasol. Tampoco por haci uzo di e 
sistema di reservacion. 

A cambio por proporciona pa cada 
seccion di beach 1 of 2 permiso pa 
ofrece stoelnan di playa riba un base 
comercial. Si ta permiti pa tur hende 
sinta den nan propio stoel bou di un 
palapa of parasol. E playa ta un terito- 
rio publico y accesibel libremente pa 
un y tur, sr. Sevinger a enfatisa.Q 


Discurso prome minister ta enfoca riba 
prosperidad duradero 


ORANJESTAD - Prome 
minister Mike Eman den 
su discurso di tur fin di 
aña el a repasa locual a 
sosode den 2014 pero a 
duna atencion na locual 
lo wordo haci na 2015. E1 
a enfoca riba prosperidad 
duradero. 

Na caminda pa celebra 30 
aña do status aparte sr. Eman 
a expresa orguyo pa locual 
Aruba ta logrando y diferente 
proyecto pa e aña aki. Den 
2015 Aruba lo conoce ‘un 
etapa grandi di progreso so- 
cial economico’ y di un mis- 
ion noble pa un sociedad di 
‘convivencia’ solidaridad en- 
tre ciudadanonan, segun sr. 


Eman. 

Proyectonan cu prome min- 
ister a menciona pa e aña aki 
ta Green Corridor, Watty Vos 
Boulevard, Centro Medico 
nobo na Hospital, Facilidad- 
nan multi funcional den cin- 
co districto y e meta pa Aruba 
ta 100% dependiente di ener- 
gia limpi pa 2020.Como parti 
di un Aruba cu ta berde, pa 
2020 sr. Eman trece dilanti 
ya na luna di october cu e lo 
kier pa tur scol haya panel so- 
lar riba e daknan. Esaki ta un 
proyecto cu ta bay cay bou e 
companianan di utilidad. 

Esaki ta bay haci cu Aruba 
su consumo total di energia 
sostenibel ta subi y ta baha 


e dependencia riba energia 
deriva for di crudo. Esaki ta 
yuda den creacion di un so- 
ciedad saludabel, berde, y re- 
sponsabel pa cu nos ecologia. 
E proyecto di panel solar riba 
daknan di scol ta uno cu tin 
un proposito cu beneficio 
dobel, segun e, caminda cu 
e sistema ta yuda baha Aruba 
su dependencia riba combus- 
tibel fossiel, pero tambe yuda 
den mantene e infrastructura 
di e scolnan. 

Den su discurso, prome min- 
ister a enfatisa cu na final di 
aña 2015, lo conoce e proyec- 
to di solar park di mas grandi 
den Caribe. 

Lesa mas riba sr. Eman su 
discurso riba pagina B9. Q 

Ta busca: trabou pa 60+ 

2015 a trece e prome cam- 
bio real pa esunnan cu ta 
bay cu pensioen: mester 
tin 60,5 aña pa por cobra 
AOV. E cambio aki ainda 
ta mustra chikito pero ta 
bon pa corda cu cada aña 
e edad di pensioen ta subi 
cu mita aña. 

Te ora nos yega 65 na 2024. 
Esaki ta e palabracion haci te 
awor, pero manera por a lesa 
den Bon Dia Aruba, e fondo 
di AOV no ta den un situa- 
cion cu nos por sinta keto y 
warda trankil e 10 aña pasa. 
Entrante 1 di januari nos 
tambe (trahado 0.5% y du- 
nado di trabou 0.5%) ta paga 
1% di prima di AOV mas, 
pues un aumento di 2% den 
dos aña. 

Pero si tur e medidanan aki ta 
suficiente pa drecha e fondo, 
ta algo cu nos mester mira ai- 
nda den e siguiente añanan. 
Pasobra kico ta bay pasa ora 
un cantidad di trahado no 
por sigui traha despues 60? 

Den situacion economico 
dificil dunado di trabou sem- 
per ta wak gasto, kico nan 
por corta. Pa un compania 
gastonan di personal relativa- 
mente ta come hopi entrada y 
corta den personal ta un me- 
dida unda lo baha e gastonan 
den un forma structural. 

E ultimo añanan gastonan 
personal tambe a subi pa mo- 
tibo cu gobierno a hisa e pri- 
manan social (AOV, AZV). 
Un dunado di trabou cu kier 
baha su gastonan personal, 
ta wak prome kende ta mas 
caro y menos productivo. 

E chens cu un trahado di 
edad halto ta cay den e cat- 
egoria aki, ta grandi. Pues, 
trahadonan ‘bieu’ ta core un 
riesgo mas grandi. 

Y na Aruba nos ta papia di un 
edad di 45 aña bay ariba. Nos 
no tin un economia basa riba 
conocemento por ehemplo, 
unda experiencia di trabou 
por ehemplo tin un balor 
grandi. 


Nos economia basa riba tur- 
ismo, no ta rekeri esaki (e 
resto riba nivel di maneho, 
pero relativamente no tin 
mucho cupo di trabou riba 
e nivel aki). Locual mester 
ta trahado cu tin energia pa 
traha den ‘shiff, cana hopi, 
carga, pues fisicamente ta den 
bon condicion pa sirbi nos 
turistanan. 

Den e sector turistico no tin 
luga pa hende di edad halto. 
Mayoria ta haya un pakete 
ora nan ta pasa 50 aña. 

Of nan ta tuma otro medida 
pa e hende mes ta tuma re- 
tiro. Por ehemplo (y esaki 
ta pasando realmente): un 
waiter cu no ta funciona bon 
mas pa motibo di su rudi- 
anan, despues di 20 aña sirbi 
turista riba beach, ta dicidi cu 
e no ta tuma e pakete di un 


hotel. Pasobra e tin 51 aña y 
e pakete no ta cubri 9 aña ora 
e por cuminsa cobra AOV. E 
sa cu 51 aña e ta hopi dificil 
pa haya un otro trabou, te- 
niendo cuenta cu su rudianan 
malo tambe. 

E hotel no kier kita e persona 
aki pa motibo cu e proceso 
por bira largo y costoso. Pues 
ta dicidi di reorganisa, elim- 
ina e posicion di e waiter y 
dun’e un trabou alternativo 
unda e waiter no por fun- 
ciona. Finalmente e mes ta 
dicidi di kita. 

Ta bon cu Aruba finalmente 
ta busca solucion structural 
pa nos fondo di pensioen 
general. Pero hisa prima y 
edad di pensioen no ta sufici- 
ente si no tin cupo di trabou 
pa trahadonan di edad riba 
45+ . Si dunado di trabou ta 


prefera di busca hende (jong) 
afo pa yena e cuponan cu tin. 

Na februari aña pasa un 
comision a traha e rapport 
Vitalidad’ cu recomenda- 
cionnan pa suavisa e efec- 
tonan negativo di hisa e edad 
di pensioen. 

Y specificamente yuda e tra- 
hadonan di edad halto cu ta 
mas sensibel riba e mercado 
laboral cu esunnan jong. 

Hendenan ta bira mas bieu y 
por traha mas largo. Pero na 
fmal si nos no ta cambia nos 
mercado laboral pareu cu e 
cambio den edad di pensio- 
en, de facto e fondo di pen- 
sioen lo no drecha tampoco 
y otro problema ta nace: mas 
hende mester di ayudo so- 
cial (bijstand) y desempleo lo 
subi.Q 

Caso penal contra tiramento di sushi na luga prohibi 




ORANJESTAD - E siman 
aki tin un interesante caso 
contra persona of person- 
anan cu tabata tira sushi 
caminda no ta permiti. 

Den e caso aki no ta trata di 
un dump ilegal sino cu a usa 
sushi pa yena of hisa tereno. 
For di vocero di Ministerio 
Publico por a compronde cu 
e acusacion contra e persona 
V., ta cu hunto cu un otro of 
otronan, entre 15 November 
2012 y 25 Februari 2013 a 


benta sushi na luga cu no ta 
permiti. 

Manera ya menciona, no ta 
trata di dump ilegal sino cu 
e persona aki tabata usa sushi 
cu e lo ta recoge for di otro 
luga y ta uza esaki pa yega 
tereno of hisa tereno. 

Ta durante tratamento di e 
caso lo bin haya sa con auto- 
ridad a bin haya sa di esaki y 
kico ta e reaccion di Ministe- 
rio Publico riba esaki. 

Den pasado tabatin un caso 
relaciona cu bentamento di 
sushi na un luga cu no ta- 
bata destina pa dump. Den e 
caso ey, Ministerio Publico a 
persigui un persona y tambe 
un compania cu ta recoge su- 
shi. Den Corte a bin resulta 
cu ya abogado di e compania 
lo a yega na cierto palabra- 
cionnan cu Ministerio Pu- 
blico caminda Fiscal kier a 
persigui e persona so. 

Hues a hala atencion di Fis- 
cal debidamente caminda el a 
mustra cu si por a yega na pa- 
labracion cu e compania, Fis- 
cal mester a percura pa yega 


na palabracion cu e persona 
tambe. Sino esaki ta un dis- 
criminacion. Hues a bisa cu 
si Ministerio Publico ta per- 
sigui e persona, mester haci 
mesun cos cu e compania. 
Door cu no ta asina, Hues a 
bisa cu no por persigui e per- 


sona. 

Manera ta conoci, a introduci 
ley pa sanciona y actua contra 
esunnan cu ta tira sushi unda 
cu ta. Den e caso aki no ta cu 
e persona ta tira sushi unda 
cu ta sino ta uza e sushi pa 


yega tereno, cual no ta per- 
miti pa ley. 

Lo ta interesante pa scucha 
Ministerio Publico su punto 
di bista riba e asunto aH y fi- 
nalmente kico Hues mes ta 
pensa. □ 



Caso penal contra falsificacion di docnmento 


ORANJESTAD - Despues 
di un receso di algun si- 
man, e siman aki Corte di 
Husticia ta sigui cu trata- 
mento di casonan penal 
cu Ministerio Publico a 
cuminsa. For di vocero di 
Ministerio Publico, Bon 
Dia Aruba a ricibi infor- 
macion cu e siman aki lo 
tin casonan interesante. 


Falsificacion di documento 
E prome caso penal lo ta dia 
8 di Januari caminda e per- 
sona C.T. lo mester presenta 
dilanti Hues pa duna cuenta 
pa e delito cu e ta wordo so- 
specha di dje. E acusacion cu 
Fiscal lo presenta den Corte 
ta cu C.T. ta wordo sospecha 
cu den e periodo di 18 No- 


vember 2011 te cu 12 April 
2012, el a falsifica documen- 
tonan. 

Ultimo tempo por constata 
cu Ministerio Publico ta per- 
siguiendo persona of person- 
anan cu ta falsifica documen- 
to cu e fm di saca probecho 
personal. No mucho tempo 
pasa, comunidad a keda sa- 


cudi cu e noticia cu dos em- 
pleado di Departamento di 
Enseñanza tabata falsifica 
documento y asina tabata co- 
bra placanan ilegal. 

E caso aki a bin dilanti caba 
aña pasa pro forma y e aña aki 
e tratamento ta tuma luga. 

E caso contra C.T. ta di algun 


aña pasa y C.T. entretanto ya 
ta den libertad. Esey no tur 
ora kiermen cu e lo no bay 
cera. Ta depende ki serio e 
delito ta y e exigencia di Fis- 
cal, cu Hues ta tuma un deci- 
sion. 

Bon Dia Aruba lo mantene 
lectornan informa di e caso 
aki.Q 

Segun vocero di Plataforma Ley di Cacho 

Lo bay tin lama y parke destina pa cacho 


ORANJESTAD - Parti di e plan 
ta, pa gobierno destina 2 pa 3 area 
pa cacho. E areanan ta encera 
beach y parke unda cu bo por bay 
cu bo cacho durante cierto oran- 
an. 

Den e areanan aki tambe ta necesario 
pa e cacho ta mara si e no ta discip- 
lina, mirando cu e ley no ta permiti 
pa cachonan cana los, segun vocero di 
PLataforma Ley di Cacho (PLC) Tito 


Lacle. 

“Si bo no por domina bo cacho den e 
areanan destina pa cacho e ta core ris- 
ico pa bringa cu otro cacho, y eynan 
lo tin problema si e no ta mara.” Se- 
gun vocero di PLC, una bes tin lama 
destina pa cacho, borchinan lo wordo 
poni tambe na otro lama cu indica- 
cion y prohibicion di cacho. 

Areanan specificio destina pa cacho ta 
haci cu e control lo ta facil pa polis y 


polis por actua contra dje mas efec- 
tivo. “Polisnan a wordo entrena pa 
experto y awo nan sa con pa trata e 
cacho, e doño y tambe con pa imple- 
menta e ley,” sr. lacle a bisa. 

Sr. Lacle mes ta un entrenado di ca- 
cho y el a bisa cu mayoria di su cli- 
entenan ta Hulandes of Mericano 
kende gran parti di nan ta gusta cana 
cu nan cacho los sea ta na lama of den 
areanan publico. Na entrenamento 


el a bisa cu e no ta entrena cacho pa 
cana los banda di e doño mas, como 
cu esaki ya no tin sentido, teniendo 
na cuenta e ley. Sr. Lacle ta splica su 
cliente con e ley ta hinca den otro y ta 
conseha nan. 

“Esaki ta un ley y niun hende por 
scapa for di dje. Polis lo duna mul- 
ta, Ministerio Publico lo registra e 
multa, mescos cu tur otro multa,” sr. 
Lacle a fmalisa bisando.Q 


Contenido mas detaya di maneho di playanan 




ORANJESTAD - E mane- 
ho di beach ta tene cuenta 
cu diferente punto mane- 
ra siguridad accesibilidad 
y flexibilidad di e playan- 
an. 

Instalacion riba beach 


E zona di facilidad unda por 
pone palapa y parasol, ta wor- 
do midi desde e frontera di 
playa na banda di tera. E zona 
di facilidad aki por bira mas 
grandi si ta trata di un beach 
mas profundo. Te na mita 
desde e frontera di playa den 


e zona di facilidad por instala 
provisionnan manera kios- 
ko-, beachbar, etc. E cantidad 
di esakinan sin embargo ta 
wordo limita, pasobra e bista 
riba lama no mester wordo 
restringi demasiado. E punto 
aki tambe ta conta pa deport- 


enan acuatico. 

Banda di e liña di lama, un 
zona mester permanece com- 
pletamente habri of accesibel 
pa persona por hunga, cana y 
tuma solo sin wordo moles- 
tia. E zona habri, ta varia se- 
gun e profundidad di e lama. 

Den e luganan na unda e 
zona di facilidad no ta al- 
cansa, e area habri ta keda un 
zona di playa “resto habri” 
(indica riba tabel na pagina 
A3). Eynan actividadnan rec- 
reativo riba beach por tuma 
luga of tin simplemente extra 
aire liber of espacio, tambe pa 
e turtuganan. 

Dentro di e area “resto habri” 
e zona di facilidad eventual- 
mente por amplia cu un adi- 
cion, por ehemplo pasobra 
un timeshare resort ta forma 
parti di dje of pasobra tin un 
hotel grandi eynan, segun 
minister encarga cu infra- 
structura Benny Sevinger. 

Accesibilidad na playanan 

Acceso publico mester wor- 
do provee cu un minimo 
hanchura di 15 meter entre 
e hotelnan. E accesibilidad 
aki ta necesario pa mantene 
e beachnan den dominio pu- 
blico, pero tambe pa motibo 
di siguridad y accesibilidad 
den caso di emergencia. E 
tradicion di acceso na e play- 
anan ta bay bek na e plan 
“Sasaki Master Plan”, sr. Se- 
vinger a bisa. E elemento aki 


ta contribui grandemente ta 
e calidad di Aruba como un 
destinacion turistico. Sr. Se- 
vinger a sigura cu e esfuerso- 
nan lo wordo haci pa habri e 
areanan cu ta cera pa beach 
actualmente. 

flora, fauna y artefacto cu ba- 
lor historico 

Den e maneho di beach, 
locual cu tin balor mester 
wordo preserva y ta wordo 
indica. 

Tin dos tipo di proteccion 
estableci: Preservacion di 
“berde” y den areanan asigna 
como parke re creacional e 
structura di naturalesa mes- 
ter wordo preserva y mester 
wordo teni na cuenta ora di 
haci adaptacionnan. Den e 
diseño di maneho, sitionan 
arkeologico lo wordo teni na 
cuenta, den e sentido di pro- 
teccion. 

Ahustacion temporal 

Marcacion nan pa campa- 
mento, ponemento di webo 
di turtuga, actividadnan di 
deporte etc. no ta inclui den 
e diseño di reparticion di es- 
pacio (tabla pagina A3). Pero 
e ahustacionnan aki lo wordo 
integra den un manera flexi- 
bel. 

Regla y acuerdo mester 
wordo inclui den e permiso. 
Permiso temporal ta wordo 
emiti pa polis. Cacha di vol- 
ley of beach tennis etc. mes- 
ter wordo arma na e partinan 
mas keto riba e beach. □ 

Segun presidente di FTA: 

2014 tabata un aña cu FTA a logra basta 



ORANJESTAD - 2014 no 
tabata un mal aña pa Fed- 
eracion di Trahadornan di 
Aruba. FTA a firma casi 18 
CAO. Pero den 2015 FTA 
lo pone atencion na me- 
hora nan departamento di 
keho, pa yuda e miembro- 
nan cu mester ayudo mas 
lihe posibel, segun Rudy 
Geerman presidente di 
FTA. 

“E ultimo CAO firma tabata 
algun siman prome cu fm di 
aña cu Radisson Hotel, esaki 
a wordo logra despues di bas- 
ta session.” 

Pa locual ta e organisacion 
di FTA, nan a cumpli 50 aña 
den 2ol4, y tin un reto dilanti 
pa prepara pa e proximo gen- 
eracion. Segun sr. Geerman 
pa e proximo añanan FTA ta 
kere cu mester dedica mas na 
formacion. Pa locual ta e de- 
partamentonan, tin algun de- 
partamento cu mester wordo 
fortifica, entre otro e depar- 
tamento di keho y e departa- 
mento di negociacion. 

Sector priva 

“Den e sector priva bo ta 
wak cu aña 2014 tabata bon, 
te na momento cu goberna- 
dor a dicidi cu e no ta firma 
e presupuesto, esey a haci cu 
varios proyecto cu tabata cla 
pa cuminsa a wordo poni riba 


hold”, segun sr. Geerman. E1 
a agrega bisando cu aunke cu 
awo algun di e proyectonan ta 
cuminsa move bek. 

E preocupacion cu FTA ta- 
batin den 2014 tabata mas 
riba e situacion fmanciero di 
gobierno, mirando cu e gas- 
tonan di gobierno ta mucho 
mas hopi cu entrada, cual 
ta un problema cu segun sr. 
Geerman mester soluciona 
pronto. 

2015 


E departamento di keho ta 
combina cu e departamento 
huridico, pues ora traha- 
donan/miembronan tin keho, 
nan ta trece esakinan eynan. 
Si e no por haya solucion e 
ta bay pa e departemento hu- 
ridico. Pues e departemento 
di keho ta hopi importante 
pa FTA pa trece solucion mas 
rapido pa e miembro. 

Sr. Geerman a bisa, hopi di e 
kehonan cu ta yega na FTA, 
ta encera no cumplimento 
cu ley, y no cumplimento cu 


CAO. 

A puntra sr. Geerman ki 
caso ta scucha hopi, el a bisa: 
“Ora un trahado tin hopi 
aña di servicio e compania 
ta purba haci su bida dificil 
na un moda cu e trahado ta 
haci algo cu e no mester haci. 
Consecuentemente nan ta 
perde trabou y man bashi.” 

Hopi biaha e falta di conoce- 
mento di ley bou di e trahado 
ta haci cu nan ta haya nan mes 
den situacionna cu nan ta 


kere cu no por wordo resolvi 
y na ta haci e desicionnan in- 
correcto. E doñonan di tra- 
bou cu si sa e ley no ta bisa 
e trahadonan di nan derecho. 
“Nos ta kere cu mas e traha- 
donan sa di e ley, mas miho 
pa nan.” 

Pilar economico 2015 

FTA ta opina cu gobierno 
mester busca otro pilar eco- 
nomico e aña aki. Ultimo 
tempo gobierno a depende 
riba fondonan di turismo, 
seguro di banconan y Valero. 
Unabes e refmeria a cera es- 
aki a cay afo turismo a keda. 
Mester mira ki posibilidad 
mas tin pa fortifica esaki. 

A pesar di e situacionnan cu 
por ta malo den exterior sem- 
per tin e turista cu ta viaha. 
Aruba mester probecha di 
cada momento y haci bo uzo 
di dje. 

Aruba mester sigura cu e par- 
ti siguridad keda bon. Cual ta 
algo cu e hendenan ta busca, 
segun sr. Geerman. Final- 
isando el a bisa: 

“E solo y lama por haye na 
otro islanan pero amabili- 
dad y siguridad bo no ta haya 
tur caminda. Turista ta dis- 
puesto pa paga pa siguridad 
pues mester mehora esaki y 
mantene.”Q 

Na 2015 lo stimula actividad laboral 
di “tele-job” na Aruba 


ORANJESTAD - Min- 
ister di Labor, sr. Paul 
Croes a bisa cu e aña aki 
lo percura di stimula e ac- 
tividad di “tele-job” cerca 
nos poblacion laboral ho- 
ben, profesionalnan y es- 
unnan creativo. 

Pero prome nan kier haya un 
bista pa mira con nan lo por 
structura e actividad laboral 
di “tele-job” mas miho; y in- 
forma mas nos comunidad di 
e tipo di trabou cu tin y kico 
ta bo derecho. 

E sistema aki a wordo imple- 
menta na Merca y Europa, 
y actualmente e ta hayando 
forsa den otro paisnan di nos 
region caminda desde nan cas 
e persona por traha haciendo 
uzo di Internet. 

Sondeo 

E mandatario titular di labor 
a bisa cu pa aña 2015 e plan 
ta pa incorpora esaki den nan 
maneho. Ya caba departa- 
mento di Labor y Investiga- 
cion (DAO) ta haciendo un 
sondeo pa mira e cantidad di 
companianan cu ta interesa 
den e servicio aki. 

“Pa 2015 sigur nos ta bay in- 


corpora e aspecto aki unda e 
persona por haci e trabou for 
di cas,” el a bisa. 

E ta indica cu ya caba varios 
profesional of personanan 
ta haciendo trabou via com- 
puter desde nan cas caba na 
Aruba. Nan ta companianan 
cu ta laga algun di nan em- 
pleadonan particular pa traha 
nan mercadeo ya sea pa me- 
dio di Facebook y demas so- 
cial media. 

E mandatario a declara na 
Bon Dia Aruba cu na mo- 
mento cu nan lo por haya un 
bista di e compania interesa, 
nos diferente sector comer- 
cial lo por evalua pa haci uzo 
di e servicio aki. Di e forma 
aki nan por informa e merca- 
do di e cantidad di persona cu 
nan mester pa realisa e tipo di 
trabou aki. 

Ley laboral y proteccion 

Encuanto con esaki lo wor- 
do hinca den nos ley laboral 
pa protege e trahadonan di 
e sector aki cu ta trahando 
caba y/of lo cuminsa traha 
desde nan cas haciendo uzo 
di tecnologia. Minister di La- 
bor a bisa cu realmente nos 
ley no mester di adaptacion 


pa protege e trahadonan aki, 
ya cu esaki ta hinca den nos 
ley laboral caba bou e con- 
cepto di un contracto. 

Kiermen na momento cu un 
persona ta bay duna e ser- 
vicio aki na un compania, 
ya cu hopi di e trabou aki ta 
bini for di un compania, bo 
mester cera un contracto cu 
e compania. 

“E contracto aki ta uno lab- 
oral pa tanto ora pa siman, 
tanto tempo, kico ta e fun- 
cion, ken ta bo hefe, con e ta 
paga bo...Tur esaki mester ta 
aden dia un contracto laboral. 
Kiermen e proteccion t’ey pa 
e trahadonan”, el a bisa. 

Contract pa periodo 
cortico 

Algo importante -segun e 
mandatario- cu nan ta bay 
trata di incorpora e aña nobo 



aki den dialogo cu e sector 
priva y partnernan social pa 
bay pensa riba contract di 
personal pa un periodo cor- 
to. E posibilidad aki ta duna 
e companianan pa por tuma 
bou contract na trahadonan 
pa un periodo cortico, ya sea 
6 pa 8 luna, naturalmente 
mara na un proyecto, manera 


e ta actualmente. 

Sinembargo e mandatario 
a laga sa cu nan lo bay pa- 
pia cu sindicatonan y demas 
partnernan social pa mira di 
ki forma nan por incorpora 
esaki, ya cu esaki lo alivia e 
situacion di desempleo cre- 
ando mas empleo.Q 


Segun Mediador di Gohierno, sr. Anselnio Pontilius 

2014 no tabatin hopi dia di paro di trabou 
of welga compara cu 2013 


ORANJESTAD - E parti 
di turbulencia, conflicto 
y tension laboral durante 
2014 tabata 


menos com- 

para cu 2013. Mediador 
di Gobierno, sr. Anselmo 
Pontilius a indica como 
ebemplo cu e ceramento 
di Westin Hotel como 
uno diflcil na cuminsam- 
ento di aña pasa. 

Apesar cu e tabata un mo- 
mento dificil, e no a conduci 
na welga of paro di trabou; 
pero naturalmente e tabata 
otro situacion. 

Sinembargo e ta haya cu 
2014 tabata un aña relativa- 
mente trankil encuanto am- 
biente laboral, ya cu tabatin 
menos paro di trabou y mas 
mediacion . 

Mas mediacion 

”Mediacion a yuda den e pro- 
ceso pa calma situacionnan,” 
asina sr. Pontilius a declara 
na Bon Dia Aruba durante 
su analisis di 2014. 
Naturalmente ora cu tin 
mediacion ta pasobra e par- 
tidonan ta dicidi sinta na 
mesa. E ta haya cu esaki ta e 
caminda cu eventualmente a 
evita tambe cu lo por haya e 
confrontacionnan di accion 
total. “Nan a scoge pa mas 
negociacion y mas dialogo 
mes,” el a bisa. 

E por bisa cu desde januari 
te december 2014, no tabatin 
hopi dia di paro di trabou of 
welga. Sr. Pontilius a agrega 



cu casi no tabatin mes tipo di 
accion aki compara cu 2013. 

Manifestacion 

Encuanto e manifestacion cu 
a tuma luga entre nan esun 
organisa pa Comison Accion 
Nacional (CAN) , sr. Pon- 
tilius a indica cu manifesta- 
cion ta un di e derechonan 
fundamental, y no tabatin 
niun caminda cu nan como 
Mediador di Gobierno por 
interveni. 

Pero el a observa cu tin dos 
parti relaciona cu gobierno 
como dunado di trabou y 
gobierno cu ta invita e otro 
partidonan na mesa. Na mo- 
mento cu e ta un situacion 
entre sindicato den sector 
priva y e dunado di trabou, 
nan por interveni y pidi e 
partidonan pa un trankilidad. 
Mediador a bisa cu aña 2013 
a wordo registra mas accion 
di protesta, y particular- 
mente e ta referi na e sector 
priva, caminda tabatin un 
of mas welga of protesta di 
trabou. □ 

Menos uzo di sistema LED y energia di solo 

den decoracion di Pasco 



ORANJESTAD - Go- 
bierno di Aruba den su 
maneho di innovacion 
pa promove e uzo di en- 
ergia alternativo a anun- 
cia e uzo di sistema LED 
(light-emitting diode ) y 
energia di solo pa atende 
cu luz publico como un 
forma pa spaar energia di 
un forma eficiente y in- 
teligente. 

Ya caba e uzo di e sistema aki 
ta wordo observa na Sasaki, 
y tambe caminda pa bay E 
Faro. Sinembargo durante 
temporada di Pasco cu ta 
uno caracterisa pa hopi uzo 
di decoracion di luz den nos 
rotondenan, avenidanan y 
casnan, e tipo di tecnologia 
aki no a wordo implementa 
debidamente. 

Un ehemplo di e efectivi- 
dad di e uzo combina di luz 
sistema LED y energia di solo 
a keda demostra durante e ac- 
tividad internacional di Luz 
di Pasco na Medellin 2014. E 


tabata un espectaculo di 
luz y color cu un mensa- 
he central encuanto ba- 
lor di paz, entre nan Spe- 
ransa, Amor, Tolerancia, 
Pordon, etc... E avenida 
Las Palmas cu tabata un 
di e rutanan cu a wordo 
decora pa Pasco na Me- 
dellin, nan a haci uzo di 
mas cu 100 palo di luz 
debidamente decora cu 
tabata funciona cu ener- 
gia di solo so. 

Plan piloto 

E iniciativa pa haci uzo 
di energia di solo du- 
rante e temporada di 
Pasco na Medellin a for- 
ma parti di un proyecto 
piloto di Empresa Publico 
di Medellin (EPM) den su 
proyecto anual di “Alumb- 
rado Navideño”. Nan a logra 
poseciona e proyecto aki, y 
awendia e ta wordo considera 
como un di e 10 miho festival 
of decoracion di Luz Mundi- 
al (segun Asociacion di Pais- 
nan cu Miho Iluminacion di 


Mundo, LUCI). 

Cada palo di luz tabatin un 
sistema foto-voltahe di 245 
watts y pico (WP) cu capa- 
cidad pa produci y acumula 
energia suficiente pa sumi- 
nistra coriente durante seis 
ora pa dia. Esaki ta e consumo 
di energia di un structura di 
Pasco decora cu 40 meter di 
slang di luz LED. 


E sistema aki cu un autono- 
mia di 36 ora y un descarga 
maximo di un 50% di e ca- 
pacidad di nan baterianan, a 
permiti cu e sistema por sigui 
funciona normal apesar cu 
nan tabata presenta algun dia 
cu poco solo. 

Spaarmento di energia 

A wordo calcula cu nan a 


spaar den consumo di energia 
alrededor di 5watts pa ora du- 
rante e 45 dianan cu e decor- 
acion di Pasco ta permanece 
na Medellin. Como parti di e 
proyecto piloto tambe ta cir- 
cula na Medellin un unidad 
di panel di solo cu un capaci- 
dad di 5 mil Wp. E unidad aki 
a wordo instala den un trailer 
debidamente condiciona. E 
sistema aki ta permiti pa haci 
test y suministro di energia 
solar di e decoracion di Pasco 
instala pa medio di EPM den 
e diferente area publico di 
Medellin, principalmente e 
parkenan. 

E1 proyecto aki ta uno urbano 
cu ta hala atencion no sola- 
mente nacional sino interna- 
cional. Nan ta ricibi un canti- 
dad di 4 miyon di bishitante 
durante 45 dia, algo cu nos 
isla Caribeño bendiciona cu 
hopi solo por realisa structur- 
almente como un atraccion 
turistico durante proximo 
temporada di Pasco, y sin 
gasta hopi coriente.Q 

Fashion Blogger Daniela Hernandez: 

“Stima bo mes sin importa ki size bo ta” 



ORANJESTAD - Daniela 
Hernandez ta un fash- 
ion blogger specialisa 
den plus size. Cu 21 aña 
di edad, e tin un acogida 
grandi riba su pagina di 
Facebook como tambe 
su blog riba Tumblr. E ta 
conta Bon Dia Aruba to- 
cante su pasion pa fashion 
y con sigui e “body posi- 
tive movement” a cambia 
su bida. 

Sra. Hernandez ta conta cu 
tur cos a cuminsa ora e ta- 
bata tin 17 aña. E1 a traha un 
Tumblr y el a cuminsa sigui 
e “body positive movement”. 
Esaki ta basicamente un gru- 
po di hende cu ta dedica na 
inspira hende pa stima nan 
mes sin importa nan size of 
ki tipo di curpa nan tin. 

E movemento aki, a haci cu 
Sra. Hernandez a cambia e 
manera cu e ta wak su mes 
pero tambe e manera cu e ta 
wak hende. 

Cuminsa un blog 

Sra. Hernandez ta conta cu 
el a cuminsa su blog na 2012. 
Tempo e tabata tin 18 aña. 

Su blog yama “Static Rouge 
Curves”. E1 a cuminsa cu un 
blog di fashion paso semper 
e tabata pone potretnan di 
su mes riba su Facebook y 
hopi hende tabata gusta su 
outfitnan y puntra e unda e 


ta shop.” Pa motibo cu mi ta- 
bata sigui algun blog di plus 
size bloggers cu tabata post 
nan outfits cu detaye di unda 
nan tabata shop, ma pensa e 
lo ta un bon idea si mi haci 
esaki tambe,” sra. Hernandez 
ta bisa. 

E ta conta cu e semper el a 
lucha cu su imagen propio. 
Desde tempo cu e tabata tin 




10 aña e tabata haya dificil pa 
ta confortabel den su propio 
cuero. E tabata sinti bou pre- 
sion pa baha peso y esaki tiki 
tiki tabata destrui su amor 
propio. Pa ora el a haci 12 cos 
a cuminsa bira mahos, e ta- 
bata bay riba dieet constante- 
mente of keda sin come, haci 
mucho ehercicio. E tabata tin 
hinca den su cabes cu pa tin 
un bon bida e lo mester ta 
flaco. E tabata sinti presion di 
e media, di hende, di amigo- 
nan y te hasta propio famil- 
iarnan cu tabata pone sinti 
berguensa di su curpa. 

Pero e pio bully cu e tabata 
tin ta su mes. E tabata pone 
su mesun moral abou con- 
stantemente. 

E dia cu e kier a saca su me- 
sun cuminda ta e dia e cu el 
a realisa cu e tabata na ca- 



minda pa un enfermedad. E1 
a habri un Tumblr y cuminsa 
sigui hopi blogs di mucha 
muhenan cu tabata plus size, 
tabata stima nan mes y tabata 
bisti fabuloso tambe. Asina el 
a cuminsa haya autoestima. 
E1 a saca di su bida tur e hen- 
denan toxico y tiki tiki a edu- 
ca su amigonan riba con su 
mentalidad tocante su curpa 
a cambia. Su inspiracion ta 
sigui ta su blog unda cu hopi 
hende ta comment riba su 
pañanan y bisa sra. Hernan- 
dez cu e ta inspira pa stima 
nan mes. Esaki ta su meta 
den bida. 


Fashion na Aruba 

Bon Dia Aruba a puntra sra. 
Hernandez kico e ta pensa di 
Fashion na Aruba. E ta co- 
menta: “Mi ta haya Aruba ta 
basta adelanta den fashion, 
pero e no ta amplio sufici- 
ente. Ta hopi dificil pa haya 
paña plus size cu bo kier 
bisti. Hopi biaha bo mester 
conforma cu locual bo haya 
paso bo opcionnan ta hopi 
limita, of bo tin cu “make it 
work” cu loke bo tin. Awo si 
tin mas accesibilidad pa logra 
shop pañanan fashionable 
and plus size, pero esaki ta 
door di cumpra online, cu ta 
locual ami ta haci mayoria di 
biaha. Desafortunadamente 
no ta hopi hende tin e opor- 
tunidad pa haci esaki si.” 

Riba su blog e ta conta hende 
con por uza por ehempel un 
saya den diferente manera 
y combina esaki den hopi 
manera. Asina hende no ta 
sinti e presion di cada rato 
keda cumpra cos nobo, si 
nan varia e manera cu nan ta 



combina nan paña. Na Aruba 
tin un mercado pa bloggers, 
sra. Hernandez ta bisa. No 
solamente pa fashion pero 
cualkier cos cu un hende tin 
pasion pe. 

Carera 

Sra. Hernandez ta conta cu 
e lo gusta habri su mesun 
tienda di paña y haci esaki 
completamente diferente na 
locual hende ta custuma. Es- 
aki ta su soño di mas grandi. 
Traha un tienda unda hende 
ta sinti sigur di nan mes. Sin 
e bendedoranan cu ta pone 
hende sinti malo paso nan no 
tin e persona su size of paso 
e persona ta un size cu nan 
no gusta. E ta conta cu den 
5 aña , e ta wak su mes hab- 
riendo su propio tienda cu ta 
“body positive.“ Pero tambe 
crea tayernan di autoestima 
caminda e por siña homber 
y muhe pa stima nan mes. Si 
esaki no pasa, e ta wak su mes 
manera un muhe negociante 
exitoso. □ 

DJ local Marc Erasmus: 



“Ora bo ta toca y e publico baila e ta manera un conexion” 



ORANJESTAD - Marc 
Erasmus of miho bisa 
“Marc Era” ta un di e 
DJnan mas hoben riba e 
isla. Cu solamente 16 aña 
di edad, el a yega di toca 
caba na fiestanan grandi 
manera e “Love Festival”. 
Segun e, ora e ta toca y e 
publico cuminsa baila e ta 
manera un conexion. 

Sr. Era ta conta Bon Dia 
Aruba con e la cuminsa, e no 
ta solamente DJ. Despues cu 
e la cuminsa spin disco e la 
sinti cu e kier a haci mas cos 
pues e la cuminsa produci su 
mesun musica tambe. E ta 
conta cu e prome biaha cu 
el a toca na un club tabata na 
2013 na local store riba 31 di 
december, esta bispo di aña 
nobo. 

Cuminsamento 

Tur persona tin e momento 
ey, ora cu nan interes ta lanta 
pa algo. Sr. Era ta conta cu e 
tabata tin algun 11 aña ora el 
a puntra su tata kico ta un DJ 


ta encera. Pa motibo cu su 
tata tabata un DJ den añanan 
80’ y 90’ e la siña e, e basico. 
Asina tiki tiki e la cuminsa 
explora cu diferente genero 
di musica. E la cuminsa ta 
haci mix chikito di musica 
pop y despues explora cu 
generonan electrico. Den e 
genero electrico e la cuminsa 
produci su mesun musica. 

Sr. Era ta conta cu e ta wordo 
inspira di casi tur cos. Di lu- 
ganan cu e bay, cosnan cu e 
ta wak y musica cu e ta scu- 
cha. Tambe e ta wordo in- 
spira pa medio otro DJnan y 
Producernan manera 
Diplo, Skrillex, Fedde Le 
Grande y Calvin Harris. 
Tambe artistanan cu ta reta e 
manera cu musica ta wordo 
expresa. 

Logronan 

Sr. Era ta conta cu toca den 
Fakkel na 2014 pa su persona 
tabata un logro. Tambe e la 
toca den diferente evento di 
“I love Aruba” den e tem- 


porada di zomer na 2014. E 
ta conta cu eventonan “live” 
den publico ta hopi “amaz- 
ing”. Tambe el a lansa su 
cancion “Ascension” riba 
Beatport cual ta un platafor- 
ma internacional. 

Aunke cu sr. Era ta den su 
ultimo aña di mavo. Bon Dia 
Aruba a puntra e unda e ta 
wak su mes den 5 aña. 

E la contesta cu e ta wak su 
mes ta persigui su pasion di 
musica y presenta den sce- 
narionan regional como in- 
ternacional. E ta spera cu e 
por inspira otro hendenan pa 
sigui nan pasion tambe. Sr. 
Era ta subraya cu e ta wak 
hopi hende ta duna sosten na 
muchanan cu kier ta artista. 


un conexion universal. Tur 
hende ta bin hunto unda tin 
musica y nada mas ta im- 
portante, ni sexo, ni rasa, ni 
religion. “Musica ta algo cu 
ta kibra tur e bareranan di 
hende. E manera con mu- 
sica por influencia esaki ta 
ora nos tuma un momento 
pa djis scucha y drenta den e 
‘state of mind’ di pas, amor, 
unidad y respet cu musica 
ta pone nos sinti, y nos coy 
esaki e practica e dia pa dia. E 
mundo ta cambia. Nos como 
individual ta cambia.” Sr. Era 
ta comenta 


Parti faborito 

Den mundo, masha tiki hen- 
de por bisa cu nan ta gusta 
tur locual nan ta haci. Sr. Era 
ta undi e hendenan aki. Sr. 
Era ta comenta “ Mi gusta tur 
locual mi ta haci. E gigs, pro- 
duci musica, conoce hende 
nobo. Pero loke mi ta kere 
mi gusta mas di loke mi ta 
haci ta presenta riba escenar- 
io. Djis, e momento ey nan 
unda abo como e DJ ta toca 
cantica y hende ta bailando, e 
ta asina ‘liberating’. Bo ta bira 
uno cu e audiencia. E ta algo 
magico” □ 


Musica tin infiuencia 

Sr. Era ta conta cu e ta kere 
musica ta influencia mun- 
do. Esaki ta paso musica tin 

Dolor di stoma: Algo masha comun y fastioso 


ORANJESTAD - Dolor 
abdominal (dolor di sto- 
ma) por bay desde algo 
suave te na algo masha 
doloroso y severo mes. Tin 
diferente organo den e 
cavidad di bariga, y cual- 
kier desorden of daño den 
un di e organonan aki por 
causa dolor. 

Si a bo ta un persona cu ta su- 
fri regularmente di dolor di 
stoma no ignora esaki y busca 
atencion medico inmediata- 
mente. Tin diferente causa di 
dolor epi-gastrico. E palabra 
aki ta referi na e parti pariba 
di abdomen net abao di e caha 
di ribchi nan. E causanan mas 
frecuente di dolor epi-gastri- 
co ta: Refluho acido, gastritis, 
pancreatitis y ulcera di stoma 
cual ta un di e causanan mas 
comun di dolor epi-gastrico, 
esaki ta afecta mas of menos 
4.5 miyon persona na Merca 
cada aña; y na Aruba prob- 
lema gastrico of di stoma ta 


hopi frecuente. 

Causanan di dolor 

E region aki ta contene orga- 
no y structura nan anatomico 
manera pancreas, e aorta, e 
parti pilorico di stoma, un 
parti di higra y di e tripa del- 
ega. A pesar cu e dolor casi 
semper ta localisa den e parti 
pariba di stoma, esaki ta sali 
tambe den e region nan cu ta 
rondona e abdomen. Un do- 
lor den e region aki ta indica- 
tivo di un di e condicionnan 
aki: 

Ulcera: esaki ta caracterisa 
pa formacion di un herida 
den e capa pa den di stoma of 
e prome parti di e tripa del- 
ega. E causa principal di esaki 
ta cu e juice di stoma ta haci 
un efecto manera frusto riba 
e stoma, otro causa ta infec- 
cion pa un bacteria masha 
comun yama Helicobater 
pylori, uzo pa tempo largo 
di remedi contra inflamacion 



(NSAID) y es nan cu ta huma 
frecuente tin mas risico di de- 
saroya ulcera di stoma. 


E dolor por wordo compaña 
pa un discomfort den e re- 
gion, sensacion di kimamento 
cual tin biaha ta wordo con- 
fundi cu mala digestion of cu 
hamber. Dolor abdominal cu 
ta wordo sinti mas fuerte du- 
rante cumindanan. Dolor cu 
ta dura pa 2 pa 3 ora despues 
di e cuminda ta un causa ma- 
sha frecuente di hende cu ul- 
cera di e prome parti di tripa 
delega. sensacion di ta yen. 

sacamento y perdemento di 
apetit. 

Complicacion ulcera di 
stoma 

E complicacion mas grandi di 
e ulcera ta un sangramento di 
tripa, perforacion di e parti pa 
den di stoma y obstruccion di 
tripa. Mester tini cuidao pa- 
sobra e condicion aki algun 
biaha ta sin sintoma visibel. 
E ta wordo diagnostica dor 
di un endoscopia. Durante 
un endoscopia e dokter ta 
hinca un tubo dor di e boca 
y la yega na e stoma. Akinan 
ta tuma imagen di e stoma y 
di e prome parti di tripa del- 
ega y e imagen aki por wordo 
mira den un monitor locual 
ta yuda e dokter identifica 
y mira e tamaño di e ulcera. 
Tin biaha nan ta hinca aire 
den stoma pa tin un miho bi- 
sta. 

Sin embargo tin algun test cu 
ta yuda detecta otro causanan 
di ulcera manera e testnan pa 
detecta Helicobacter pylori 
cual ta inclui un masha cono- 
ci cu ta deteccion di e bacteria 


den pupu di hende. 

Gastritis: Esaki ta referi na 
inflamacion di stoma. Un 
gastritis agudo por sosode 
dor di infeccion pa e bacteria 
Helicobacter y uzamento pa 
largo tempo di remedi con- 
tra inflamacion tambe por ta 
causa di gastritis. Tambe du- 
rante iritacion di stoma dor 
di uzo prolonga di alcohol y 
sigaria. Trauma durante un 
cirugia etc. Un dolor fuerte ta 
wordo sinti den stoma cu por 
wordo compaña pa sacamen- 
to, kimamento den stoma, in- 
digestion y pupu scur. 

E gastritis ta wordo diagnos- 
tica dor di gastroscopia, test 
di Helicobacter pilory, Vol- 
leidig blood beeld, test di 
pupu, biopsia di stoma, etc. E 
tratamento ta inclui terapia cu 
medicina cual ta usualmente 
anti zuur, H2 receptor mane- 
ra cimetidina, ranitidina, etc. 
Inhibidornan di pomp di 
proton manera omeprazole, 
lansoprazole, etc. 

Continuacion na Pag. 17 


Advertorial 

Subway catering 
obtenibel pa tur ocasion 

ORANJESTAD - Cuanto biaha e sa pasa cu bo ta cu un 
grupo y boso ta desea di come algo lihe y saludabel pa 
motibo di no tin hopi tempo pa prepara algo boso mes? 

Sea bo ta den un reunion na oficina, of boso ta disfrutando di 
un dia na lama, of mirando un wega di futbol of baseball na 
television, of e muchanan kier treat algo saludabel na scol of 
nan caba di haci nan deporte, Subway Aruba t’ey pa brinda bo 
cu nan plato di subs y wraps fresco y saludabel. 

Na cualkier momento di dia por yama un di e 7 tiendanan di 
Subway pa haci bo pedido. Como dessert por pidi un dushi 
cookie platter of por ordo esaki su so pa cualkier ocasion. Cu 
carnaval den porta y cu decoracionnan lo start, un di Subway 
su platonan pa mantene cada ken nan stoma contento, ta per- 
fecto! Pues no pens’e dos biaha, scoge saludabel y fresco cu 
Subway Catering. 

SUBWAY tin 7 localidad parti strategicamente ariba nos isla 
y ta habri tur dia di 730am pa llpm. Esakinan ta na Cura 
Cabaai, Savaneta, Sta. Cruz, Paradera, Palm Beach, Alhambra 
y Seaport. Sigui tur desaroyo di SUBWAYvia www.facebook. 
com/SUBWAYARUBA y ariba twitter na @SubwayAruba y 
kedabo bon informa. □ 

Mal gobernacion 


Na 2001 MEP a tuma 
gobernacion over di AVP. 
AVP a cera e aña ey cu un 
fayo financiero di Afi. 28 
miyon. MEP a multiplica 
e fayo aki na 2002 te na 
Afi. 72,9 miyon y na 2003 
hasta te na Afi. 172,4 mi- 
yon. 

Skirbi pa: Armand Hes- 
sels 

E redoblacion di e fayo di 
2003 pa un fayo di Afl. 353,6 
miyon na 2004 ta nifica cu 
a multiplica e fayo original 
di 2001 casi 13 biaha. Por a 
cubri e fayo aki solamente cu 
prestamo di instancia fman- 
ciero den exterior. Sinem- 
bargo, Statuut ta determina 
den articulo 29 cu Gobierno 
di Reino mester duna per- 
miso p’esaki. Gobierno di 
Aruba tawata consciente cu 
e base pa e prestamo tawata 
iresponsabel y cu tawatin e 
chens cu no lo haya permiso. 

P’esey a aplica un triki pa eva- 
di e regla aki. Un banco lo- 
cal mester a haci e prestamo 
den exterior y pas’e despues 
como ‘prestamo local’ na go- 
bierno. Entre otro pa tipo di 
asunto asina e debe nacional 
a subi durante e gobernacion 
mas recien di MEP cu mas 
di Afl. 500 miyon pa Afl. 2,2 
biyon na 2009. Esaki tawata 
representa 46% di e GDP. 
Pago di e interes di Afl. 100 
miyon tawata un atentado 
pisa riba e medionan dis- 
ponibel y consecuentemente 
riba e capacidad di pago di 
Aruba. E posibilidad pa in- 
version di gobierno a baha te 
na un minimo absoluto. 

Entre otro pa motibo di e 
supuesto leak di VNO na 
unda un mail confidencial di 
e Representante di Hulanda 
na Aruba (VNO) cu infor- 
macion den un tono un tiki 
sarcastico tocante maneho 
di gobierno a sali afo, e rela- 
cionnan cu Hulanda, cu ya 
caba tawata malo, tambe a 
baha te na un profundidad 
absoluto. Asina el a iguala e 
relacionnan existente entre 
gobierno di Aruba na un ban- 
da y e dunadonan di trabou y 
sindicato na otro banda. 

E gobierno nobo di AVP 
na 2009 a mehora for di un 
principio e relacionnan cu e 
partnernan social y Hulanda. 
Ademas e proyectonan espe- 
ctacular pa un mehoracion 
integral di infrastructura por 
a carga e aprobacion di hopi 
hende. E1 a nifica un kiebro 
di e maneho tradicional na 


unda a trata di tapa e des- 
cuido constante di edificio 
di gobierno y infrastructura. 
E uzo intensivo di propio 
oficina di mercado y e coop- 
eracion amplio sin critica 
di mayoria di prensa na ala- 
bansa di gobierno a conduci 
na un victoria electoral aplas- 
tante na 2013. Sinembargo, 
di biaha despues di eleccion e 
puyitonan a cuminsa sali for 
di nan macutu. 

Hunga Sinterklaas 
Pa esunnan cu a puntra nan 
mes na ki manera gobier- 
no a fmancia drechamento 
di edificio y scol na werki, 
campaña costoso pa energia 
duradero, sosten fmanciero 
adicional pa famia den prob- 
lema, embeyecemento di 
bario, dos tram, etc., di biaha 
despues di eleccion e con- 
testa a sali na cla. A resulta 
cu gobierno a presta canti- 
dad enorme di placa riba un 
escala nunca antes bisto y a 
hunga Sinterklaas cu ne. No 
a informa pueblo debidam- 
ente al respet y hasta a duna 
informacion falso na unda 
tawata ‘necesario’. Asina 
calculacion di CFT ta mus- 
tra cu e fayo fmanciero na 
2014 tawata casi dobel di lo 
cual gobierno a indica. Mas 
di Afl. 440 miyon en bes di 
casi Afl. 235 miyon. Conse- 
cuentemente e debe nacional 
a subi te na Afl. 3,8 biyon na 
2014, o sea 80%di GDP. 

Riba e debe aki gobierno ta 
paga anualmente Afl. 190 
miyon solamente na interes, 
o sea mas di Afl. 500.000,- pa 
dia. E interes aki ta representa 
14% di e gastonan total di go- 
bierno, mientras por lo gen- 
eral ta considera 5% como e 
maximo di gasto di interes cu 
un pais por carga responsa- 
belmente. Pa comunidad es- 
aki tin como consecuencia cu 
lo corta of hasta elimina sub- 
sidio di fundacion cu ta traha 
pa esunnan mes debil den 
comunidad, cu no lo renoba 
contracto di trabou, cu lo au- 
menta BBO, cu lo tin posibel 
introduccion di impuesto di 
transaccion, etc. A1 fm y al 
cabo esakinan lo caba cu e 
intencion di e prome gober- 
nacion Mike Eman, esta di 
mehora e calidad di bida pa 
ciudadano. Ademas comuni- 
dad di Aruba lo mester paga 
e gastonan di e aventura aki 
durante decada. 

Viola principio 
Naturalmente e pregunta 
grandi ta con por a yega asina 
leu. A pesar cu oposicion ta 
purba duro di pusha e situa- 
cion actual completamente 
den sapato di e gobierno ac- 



tual mientras e ultimo aki ta 
ripiti incansablemente e his- 
toria di e herencia di 8 aña 
mal gobernacion di MEP, 
por atribui e causa di e situa- 
cion fmanciero actual na casi 
30 aña di mal gobernacion 
sin interupcion. Crecemento 
di e fayo fmanciero bou di 
MEP manera describi ariba 
y e crecemento enorme di 
e debe nacional bou di AVP 
ta simplemente e ilustra- 
cionnan mas recien di un 
imagen general. Asina ta bira 
cla cu ambos a contribui na 
mesun manera cu fmancia 
publico a sali for di spoor. Y 
no tawata trata solamente di 
esaki, sino tambe di uzo di e 
placa na un manera cu segun 
practicamente tur rapport di 
Conseho di Consulta y Con- 
trolaria General pa un parti 
significativo tawata dudoso. 
Asina e gobernante- y parla- 
mentarionan di tanto MEP y 
AVP a viola un principio im- 
portante di bon gobernacion, 
es ta cu gobierno mester 
administra e placa disponi- 
bel na un manera eficiente y 
efectivo. 

Privilegio 

E diferente gobiernonan 
no(t)a peca solamente con- 
tra e principionan di un bon 
administracion fmanciero, 
pero tambe contra e prin- 
cipio di igualdad, otorgando 
privilegio na famia y amigo 
politico. Nombramento y 
promocion sin limite di per- 
sonal di gobierno a base di 
color politico durante decada 
ta consecuencia di a neglisha 
e principio aki. E situacion 
fmanciero penoso cu a re- 
sulta di e tradicion aki ta un 
violacion cla di e principio 
cu gobierno mester laga in- 
teres di comunidad prevalece 
den tur su decisionnan. Pero 
tambe e custumber di desvia 
frecuentemente di e stipula- 
cionnan legal pa cu destaho 
a base di argumento dudoso 
ta contra un principio im- 
portante, es ta cu gobierno 
mester actua a base di ley y 
no na un manera arbitrario. 
Como cu gobierno di Aruba 
(t)a tuma hopi decision na 
un manera no transparente 
y pues no controlabel, in- 
tegridad di gobierno con- 
tinuamente ta un punto di 
discusion. Tanto parlamen- 
tario di partido como prensa 


a yega sa tapa esaki sistemati- 
camente pa medio di atake 
riba oposicion en cuanto su 
fayonan durante su ultimo 
gobernacion. 

Ta resulta cu e gobiernonan 
consecutivo di Aruba di am- 
bos partido grandi (t)a peca 
continuamente y riba escala 
grandi contra e principionan 
di bon gobernacion. Aunke 
locual a menciona ariba ta un 
ilustracion limita di henter 
e ‘espectro’ di violacion di 
norma, pa Hulanda esaki ai- 
nda no tawata suficiente mo- 
tibo pa interveni mas prome 
a base di e ‘waarborgfunctie’ 
den articulo 43 di Statuut. 
Segun un director general 
di asunto di Reino anterior, 
motibo di esaki tawata cu 
e situacion na Corsou y St. 
Maarten tawata hopi pio. 
Nan tawata exigi tur aten- 
cion y energia di Hulanda. 
Compara cu e dos islanan ey, 
Aruba (e tempo ey!) tawata 
‘peanuts’ y pues a laga cos 
sigui su marcha. Pa comu- 
nidad di Aruba e postura ey 
a nifica cu e situacion a sigui 
empeora. Pero segun regla 
di democracia esey tawata su 
propio escogencia. 

Medida drastico 

A pesar cu e gobierno actual 
(t)a haci hopi esfuerso pa 
sconde e embergadura real di 
e crisis fmanciero pa e pueblo 
electoral, e mes tawata bon na 
haltura di seriedad di e situa- 
cion. Asina mes e no tawata 
forma ningun estimulo pa 
tuma despedida di e maneho 
tradicional. Anke e cuerpo 
di empleado publico ya caba 
tawata pata pata di hende, e 
prome gabinete Mike Eman 
a haya luga pa nombra cen- 
tenares di hende. Esaki a 
aumenta e gasto di personal 
cu mas di Afl. 50 miyon pa 
aña. Hunto cu e aumento 
automatico di salario como 
consecuencia di e sistema di 
salario y e indexering acorda, 
ya caba solamente e gastonan 
aki, segun CFT, lo percura 
pa un aumento autonomo 
di presupuesto. Cada bes 
mas ta bira mas dificil pa fi- 
nancia esaki como cu e gas- 
tonan di embeyecemento 
tambe lo aumenta grande- 
mente e añanan binidero. 
Consecuentemente CFT ta 
premira cu debe nacional lo 
sigui aumenta desde 2018 si 
no tuma medida drastico adi- 
cional. 

Sinembargo, no mester spera 
‘medida drastico’ for di gobi- 
erno di Aruba. Pa tradicion 
ta hala reduccion necesario 
di personal di gobierno for 
di mesa dor di mustra riba 


e consecuencianan social di 
esunnan concerni. Asina e ta 
mantene su maneho di per- 
sonal cu e mes a crea y e ta 
pasa e gastonan di e ‘mane- 
ho’ aki pa henter comunidad. 

E postura hipocrita aki hunto 
cu negacion di realidad ta 
visibel riba tur tereno. E caso 
mas reciente tawata e atake 
riba gobernador pa motibo 
cu e no a firma presupuesto 
di 2014. E campaña cu tanto 
gobernante como parlamen- 
tario a hiba despues contra 
dje y Hulanda como su Tefe’ 
cu e argumento cu a viola 
constitucion, tawatin como 
meta pa sconde e motibo real 
(esta e situacion fmanciero 
dramatico y su consecuenci- 
anan) pa pueblo. Pero tambe 
specialmente lider di frac- 
cion di AVP a comporta su 
mes hipocrita ora di cita con- 
stantemente y cu hopi entu- 
siasmo e opinion di Conseho 
di Consulta en cuanto e caso 
aki. Ta asina cu el a tapa e 
echo cu si e lo a haci uzo di 
e opinionnan di Conseho di 
Consulta (y otro organo di 
conseho di gobierno) du- 
rante tur e añanan anterior, e 
situacion fmanciero di Aruba 
nunca lo a sali for di control 
asina. Consecuentemente 
gobernador no lo tawatin 
ningun motibo pa haci uzo di 
e posibilidad di no firma pre- 
supuesto y pa somete esaki na 
un investigacion fmanciero a 
fondo. Contrario, a neglisha 
e recomendacionnan en cu- 
anto e maneho flnanciero di 
e instancianan menciona (y 
otro instancia internacional) 
durante decada pa motibo di 
oportunismo partidista. 

E actitud hipocrita aki di 
nos parlamentarionan ta un 
garantia cu e encuentro in- 
terparlamentario di Reino 
lo ocupa su mes atrobe cu 
asunto ‘marginal’. Tanten cu 
no ta discuti e situacion real 
di mal gobernacion a fondo y 
abiertamente y no ta acorda 
accion pa mehoracion, no 
por spera mucho cambio. 
Como cu e politiconan di e 
parti Caribense di Reino lo 
haci tur nan posibel pa man- 
tene of hasta fortifica ‘nan’(!) 
autonomia, pa e decadanan 
binidero e ciudadano lo sigui 
paga e cuenta di mal gober- 
nacion y su legitimacion pa 
parlamento. 

Simplemente no por spera 
otro di parlamentario cu cada 
bes atrobe e demostra cu 
nan guia principal ta interes 
di nan partido y ministro y 
cu ta prefera di fiesta cu nan 
biahenan di Parlatino en bes 
di ocupa nan mes cu asunto 
realmente importante.Q 









DIALUNA 5 JANUARI 


^lflRIBA CAYA 



Kiebro den tienda cu saco di cement 



ORANJESTAD - Diadomingo pasa di 2’or 
atardi ladronnan a manda un saco di cement 
contra e bentana di e tienda The Athlete’s 
Foot den Caya Betico Croes. 

E glas a kibra y asina nan por drenta y horta varios 
paña y otro mercancia. Polis a yega di biaha na e 



sitio y di pafo a tuma nota con tin paña y keds ben- 
ta abou. E propietario a yega y topa cu e scenario 
aki. Polis a tuma denuncia di e kiebro di ladronicia 
aki. No ta conoci cuanto a horta y kico ta e daño 
total.Q 



Container a kima na Juana Mortostraat 




ORANJESTAD - Diasabra den careda di 6’or atardi habitantenan di 
Juana Mortostraat a bati alarma na autoridad di un trailer na candela. 
E trailer ta bandona pa basta tempo. 

Un unidad di bombero y polis a topa cu e candela grandi aki y personal 
di bombero a drenta accion pa combati e candela aki. E container a kima 
completamente.Q 


CLASIFICADO 


SANADOR SPIRITUAL 

Internacional y Clarividente 
From Africa Mr. Mane 

Specialista den tur problema 
efectivo. Trece bek sernan keri, 
exito den negoshi, kita mala suerte 
y magia preto. Ta resolve 
problemanan financiero, yuda 
pasa rijbewijs, ta yuda cu dificultad 
sexual y mucho mas. 

Resultadonan rapido, garantiza. 
Pa mas info. yama 565-8369 

_211033 


Servicio 

Auto Bieu 

nos ta piki tur sorto di auto 
bieu, completamente GRATIS 
tambe nos ta piki airco, 
bateria, stoof, wasmashin, 
frigidaire, etc. 

Yama nos na 

Telf: 561-4297/561-51796 

211024 


Porta di bus a cera riba pasahero 


ORANJESTAD - 
Un pasahero den 
un autobus diasa- 
bra atardi a baha 
altura di Wendy’s 
Cura Cabay pazuid 
di caminda. 

Pero ora cu e pasa- 
hero cu ta un señora 
di edad ta bahando, e 
porta a dal cera y su 
tas a keda pega. Esaki 
a sosode sin e chauf- 
feur a tuma nota. E 
señora a cay abou. Ta 
despues cu e chauf- 
feur a ripara den spiel 
cu e señora tabata 
benta abou y el a para 
e autobus pa yuda e 
victima. Ambulance 
a bin pa transporta e 
señora pa hospital.Q 

Pareha turista ta cay for di quadracer y keda herida 




ORANJESTAD - Diadomingo 
den oranan di merdia, dos tur- 
ista levemente a accidenta riba 
quadracer. 

Ayera merdia polis a wordo manda cu 
urgencia pa un accidente cu quadra- 
cer un poco pariba di Boca Mahos. 
Na yegada berdad nan ta topa cu dos 
turista levemente herida, ambulance 
ta presenta na e sitio y ta trata e dama 
na e sitio y e homber a wordo trans- 




porta pa hospital pa tratamento med- coremento iresponsabel den awa cu 
ico mas avansa. lodo a pone cu nan lo a perde control 

Aparentemente velocidad halto, y y cay cu e quadracer.Q 



Desconocinan ta destrui y horta den auto staciona banda di Olde Molen 



PALM BEACH - Diadomingo auto. 

den oranan di mainta tempran Ayera trempan a drenta un informa- 
un auto a wordo descubri cu ben- cion cu tin un auto cu un bentana 
tana kibra y a wordo horta den e kibra, para na altura di Olde molen. 



Mesora a manda un patruya di po- Tabata mustra cu desconocinan lo a 
lis na e sitio y berdad nan ta topa cu horta den e auto mirando cu paden 
un Chevrolet Aveo color shinishi cu di e auto tabata full reboltea, polis a 
un bentana completamente destrui. tuma tur dato di e incidente ala.Q 

PASA lAGA BO AVISO Dl lOKE 00 KIER BENDE, 
HUUR, ETC NA OFICINA Dl BON DIA ARUBA 
WESTSTRAAT #22 OF MANDA BO AVISO VIA 
EMAIL NA: mlcliael.arends@cspnv.eom 


V 


PERSONAl GRATIS MAK 20 


-TAACEPTAAVISO FOR 

iTEirjMEmxi 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069 - 569-0125 


SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- 

Tel: 568-3185 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Un frigidaire marca Magic- 
Chef 21cu.ft. pa mas 
informacion 

Tel: 583-7357 - 5604573 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA BENDE 

Un Suzuki Swift WT 2009, 
std, cu airco den bon 
condicion. Pa mas 
informacion 

Tel: 594-1015 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163 / 563-4687 


TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 


SERVICIO 

PUBLICO 

Nos ta fura turtipo di 
muebles y nos lo laga 
nan manera nobo back. 

Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 
size. Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVICIO 

PUBLICO 

Pa hasi cas limpi y pa 
strika pa mitar dia. 
Pa mas informacion 

Tel:743-5966 


TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
paAfl.250,-Tel: 593-8182 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


SERVICIO 

PUBLICO 

Pa tur servicio di airco, • 
Instala • service • reparacion 
• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 


TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


Dedicacion na cliente y responsabilidad corporativo 

Aruba Bank a crece hunto cu nos isla durante 90 aña largo 


ORANJESTAD - Na momento cu 
mundo den su totalidad tabata pasa 
den temporada di insiguridad dor 
di Segunda Guera Mundial, riba e 
isla chikito cu nan a yama Aruba, un 
banco a wordo funda. Y na 2015, e 
banco cu ta carga e nomber di e isla, 
Aruba Bank ta celebra 90 aña di ex- 
istencia. 

E vision y strategia di e banco a dren- 
ta den cada hogar cu un logo cu tur 
hende por reconoce den colornan 
latente cora, blanco y blauw. Du- 


nando reconocimento na arkitec- 
tura y cultura, Aruba Bank a otorga 
e casita di Aruba Bank na Stichting 
Monumentenfonds Aruba, un cas 
cu ta data for di 1869. 

Un banco cu a crece y evoluciona 
segun tempo a comberti Aruba 
Bank den un banco innovativo. Ser- 
vicionan “online” cu ta duna e cli- 
ente oportunidad na su cuentanan 
bancario 24 ora tur dia den siman. 
Aruba Bank ta sigui inverti den su 
empleadonan y asina ta comprometi 


di sigui brinda un bon servicio na su 
clientenan. 

Un organisacion responsabel cu a 
pone comunidad na prome luga, 
dor di apoya diferente organisa- 
cionnan y proyectonan y semper a 
sa di comparti y duna bek na comu- 
nidad. Un proyecto unico y cu ta un 
ehempel sigur ta Good4TheNeigh- 
borhood na unda ta trece e alumno 
cu ta e futuro di mañan mas cerca di 
su scol, mas cerca di su comunidad 
pero primordialmente mas cerca di 


su mes y descubri e arte di comparti 
y di contribui na nos comunidad. 

Aruba Bank ta orguyoso di a conver- 
ti su mes den e banco di mas grandi, 
dunando comprendemento na cada 
persona, negoshi y organisacion. 
Un banco stabiel, cu forsa pa sigui 
dedica na servicio y na e desaroyo di 
Aruba en general. 

Un palabra di Danki na cada un cu 
a sostene nos durante e 90 aña. Aru- 
ba ta nos isla y Aruba Bank ta nos 
banco.Q 
























































“ Bendiciona sea Señor Hesus, pasobra 
E1 a scucha. Voz di mi suplica, Señor 
Hesus ta mi fortaleza y mi escudo, Mi 
curazon ta confia den dje, y mi a wordo 
yuda. 

Salmo 28 : 6,7. 

Cu profundo tristeza, pero conforme 
cu Señor su boluntad. 

Nos ta anuncia fayecimento cristiana- 
mente di : 



Ing. Dario Edwin 
Picus 

★19-12-1934 124-12-2014 
Ing. Lago Oil Transport Co. 

Ing. Di Exxon 

Ex-Secretario/Tesorero yMiembro 
Honorario di Lodge “ HIRAM “ 

Na nomber di su: 

Esposa : 

Josefa Maria “ Pepo “ Picus-Pacheco 
Yuinan : 

Rene Dario Picus y Esposa y Juinan 
Guido David Picus y Cristiana y Jui 
Sobrina mas stima, manera un yui: 
Esperanza/Sansha y 
Pedro Koolman y Juinan 
Nietonan y nieta : 

Gabriel Picus, Keano Picus, Marle 
Picus, Nieta Picus 
Ruman : 

Gregorio Rubin Picus y Juinan 
Cuña : 

Anita y Don Alvaro de Pabon y Jui-nan 

na Bogota/Colombia 

Modesta Escamilla y Famia na Carta- 

gena/Colombia 

Srta. Osmany Sabalza 

Demas Swa y Cuñanan na Colombia. 

Bon amistadnan : Vuida Tere Romero y 

Juinan, Patricia y Famia Reeberg, Hilda 

Halley y Famia, Sra. Aldina Rijke y Es- 

poso y Famia, Famia Peterson, Sr. Lud- 

wig y Hilda Berkemeyer y Famia, Vuida 

Olga Jacobs Burleson y Famia, Sra, Lili, 

Famia Pieters-Pourier. 

Care-Taker : Johany Anchico 
Sobrino y sobrina-nan, primo y pri- 
manan, tur bon bisiñanan den Bontel- 
mantelstraat. 

Demas Famianan : Picus, Gomez-Eck- 
meyer, Pacheco, Koolman-Pena, Mad- 
uro, Orman, Cornelie, Escalona, Top- 
penberg, Week, Petronia, Pieters, Janga, 
Loefstok y demas famianan. 

Despensa nos si den nos tristeza nos a 
lubida un of mas famia. 

Acto di entiero lo tuma lugar dialuna 
5 di januari 2015 na Aurora Funeral 
Home di 2’or pa 4’or di atardi, despues 
lo Sali pa Santana centraal na Sabana 
Basora 


ANUNCIO Dl MORTO / SALUD|«E.....,u„,.. 


Dolor di stoma 


Continuacion di Pag, 12 


Tambe tin algo masha comun cual ta wordo 
yama GERD ( Gastroesophageal Acid Reflux 
Disease) den cual tin un refluho cu ta bini 
for di stoma, subi den esofago cu sensacion 
manera tin cuminda stanca pa tras di gar- 
ganta, gana di saca despues di come, dolor di 
pecho, dificultad pa guli y cambio den bos. 
Den caso di GERD e persona mester modi- 
fica cosnan den su estilo di bida cu por duna 
refluho manera drumimento un tiki sinta, 
no totalmente drumi, cambio den e sorto di 
cuminda y bebida etc. 

Si e dolor di stoma ta bini solamente despues 
di cumindanan e causanan por ta diferente: 
venenamento cu cuminda, gastritis, come- 
mento di mas, barica cera, intolerancia na 
cuminda. Den e caso ey mester come cumin- 
da apropia evitando come di mas. Por come 
poco porco, bebe awa, haci un caminata corto 
despues di cuminda. 

Kico pa haci? 

Ora di un dolor, bebe awa, evita cuminda so- 
lido, bebe un anti acido y sosega si e no ta 
pasa, bay dokter. Semper mester bay dokter 
pa dolornan prolonga cu no ta responde na 
remedinan di cas. 

Pa dolornan mas manehabel tin algun reme- 
di casero: 

-Bebe venkel water. E simianan di e mata aki 
ta yuda hopi biaha cu dolor 
-Bebe bastante awa of likido pa mantene bo 
mes hidratra 

-Si bo a saca, warda un rato antes di cuminsa 
come atrobe 

-Sosega, pasobra despues di sacamento e per- 
sona ta keda cansa 

-Si bo ta cuminsa come cuminda solido, 
cuminsa cu es nan mas facil pa digeri 
-Bebe un te di ginger cu honing ta yuda com- 
bati gana di saca 

-Bebe un antiacido por yuda alivia e zuur y ta 
laga bo sinti miho 

Prevencion 

Pensa semper cu prevencion ta miho cu 
tratamento. Come den oranan regular y keda 
wanta na un dieta saludabel. No come cum- 
inda den pura. En bes di come cuminda den 
gran cantidad consumi porcionnan chikito. 
Laga pasa por lo menos 2 pa 3 ora entre bo 
ultimo cuminda y bo ora di bay drumi. Evi- 
ta koffle of refresco cu cuminda, preferibel 
bebe awa. 

Evita cumindanan vet, hasa of pica pasobra 
esaki nan por causa problema di stoma. Purba 
elimina cumindanan cu vet trans, Purba kita 
for di pan blanco y sucu blanco. Despues di 
come keda sinta drechi pa lo menos 30 min- 
uut. Aspirin, ibuprofen, voltaren ta medicina 
cu no mester bebe si e dokter no a receta nan, 
pasobra nan ta aumenta e chens di haya gas- 
tritis. 

Mantene bo mes hidrata durante dia, dor di 
bebe hopi awa. Yoga y ehercicio nan di respi- 
racion por yuda mantene e salud en general. 
Un tiki canamento despues di cuminda por 
yuda e digestion. Si e dolor no ta kita despues 
di remedinan casero of di e consehonan cu 
nos a menciona, bishita un dokter mesora, 
por ta algo hopi mas grave.Q 


Señor ta mi wardador, mi’n tin falta di nada, 
dencunucu di yerba berde. E ta pone mi sosega. 

E ta hiba mi naawatrankil, pa mi bolbehayaforza. 
Salmo:23.1 

Cu inmensotristezananoscurazonnos, perohopiagardecido 
pa tur cos cu nosqueridotata, omo y welo a dunanos, nos ta 
participafayecimento di: 



Sr.LorenzoLamper 

Ex-trahador di LAGO 
Ex-miembro di Bucuti Yacht Club 
Mihorconocicomo “Padu of Chonyen” 
★07-07-1928 t02-01-2015 

Na nomber di su 

Esposa: fLeoncitaLamper-De Cuba 

Yuinan: ConnyLamper 

Lucio Lamper y famia 

Nietonan: RaijLamper& Amiga y yui 

YalekLamper 

SuhailLamper-Lelieveld y famia 
Sobrino y Sobrinanan:Roy Lamper 

Gemma Lamper y yuinan 
Theo Lamper, esposa y yuinan 
LidwinaLamper, esposo y yuinan 

Primo y primanan, comer y compernan, ihanan. 

Verpleegster di cas: ShayeneKock 

Bon amiga di cas: Ruth Martinus 

Demas famia: Lamper, De Cuba, Kock, Haseth, Koolman, 
v/d Biezen, Sanchez, Thielman, Williams y demasfamia ta 
invita tur amigo, bisiña y conocirnan pa asistina e acto di 
entiero cu lo tumalugardiaranzon 7 di januari 2015 pa 4’or 
di atardinamisa La virgen de Fatima na Dakota pa Santana di 
Catholico di Playa. For di 2 ‘or di merdiae restonan mortal 
di Lorenzo lo ta reposa den misa La virgin de Fatima Da- 
kota. 

Adres pa condolencia lo ta diamars 7 dijanuari 2015 na Au- 
rora Funeral Home, Cumana 76. 



















o.uN^s..uAJ^flANUNCIO Dl MORTO/SERVICIO 



Señor ta mi wardador, 
mi’n tin falta di nada, 
den cunucu di yerba 
berde. E ta pone mi 
sosega. 

E ta hiba mi na awa 
trankil, pa mi bolbe haya 
forza. 
Salmo:23.1 

Cu inmenso tristeza na 
nos curazon nos ta par- 
ticipa fayecimento di nos 
defunto stima: 



Marina Croes- 
Webb 

Mihor conoci como 
“Vuida di Jan Croes 
(Komies)” 

^26-12-1937 - 
t03-01-2015 

Acto di entiero lo wordo 
anuncia despues. 


“Laga tur kos ta spera mi 
ta bunita, 

laga tur lo cual cu mi 
encontra na caminda ta 
bunita, 

laga tur locual cu mi laga 
atrás keda bunita y 
laga esakinan termina 
den tur buniteza”. 

Cu hopi tristeza pero 
conforme cu boluntad di 
Dios, 

nos ta participa fayeci- 
mento di: 



Ethel S.Hodge 

★ 18-04-19491 
27-12-2014 

Acto di entiero lo wordo 
anuncia despues. 


Gradicimento/Invitashon 

Na nomber di su yuinan, mama y demas famia, nos kier 
a manda palabranan di gradicimento di curason pa tur es- 
nan cu a compaña nos durante e entiero di nos defunto 
stima: 



Alcida Elizabeth Dominga 
Apostei-Tromp 

“Betty” 

Gradicimento especial na Fundashon Edmund Harms, 
Wit Gele Kruis, Grupo di orashonnan, Dr. Wiels, na tur 
cu a manda telegram, jamadanan di telefon y msg, FB, 
boso sosten tabata un gran consuelo pa nos. 

Aiavez nos ta invita pa 3 Santo Sacdrificio di misa dia 4 
januari 2015 pa 6’or na misa sta.Anna, 5 januari 2015 pa 
5:30 na Kapel di Alto Vista, 6 januari 2015 pa 6:30 na misa 
Sta. Anna. 

Despues di e ultimo misa nos tin Santo Rosario na kas : 
Aito Vista 126-a pa descanso di su alma. 


Gradicimento/Invitashon 

Na nomber di su yuinan y demas famia, nos kier a manda 
palabranan di gradicimento di curason pa tur esnan cu a 
compaña nos durante e entiero di nos defunto stima: 



Crispiniano Angeia 

“Crismo of Pachi” 

Gradicimento special pa Randall Croes, Sixto Vrolijk, 
Empresas Croes y Famia Croes, Fundashon Facilidadnan 
Deportivo, sr.John & sra. Vivian Laurence, Cas di Machi, 
Team di Surprise/Royal Power/Macuarima/Tigers, na tur 
esnan cu a manda krans, jamadanan di telefon, tambe na 
Aurora Funeral Home pa nan bon servicio, boso sosten 
tabata un gran consuelo pa nos. 

Alavez nos ta invita pa 2 Santo Sacrificio di misa dialuna 5 
januari 2015 pa 6:30 y diaranzon 7 januari 2015 pa 7’or di 
anochi na misa Inmaculada Conception Sta.Cruz. 
Despues di e ultimo misa nos lo bai tin un Santo Rosario 
na cas: Rooi Bosal 86 


EPB San Nicolas ta 
gradici tur boluntario 


SAN NICOLAS - Riba 
diadomingo 21 di decem- 
ber 2014, un grupo di bol- 
untario a uni pa yuda verf 
parti di EPB San Nicolas. 

E boluntarionan a dedica un 
dia liber pa asina verf gymzaal 
den colornan bibo y atractivo 
y planta mata den hardin di 
e Unidad di Startjaar cu e 
meta pa embeyece e scol y 
asina crea un ambiente mas 
agradabel pa e studiantenan. 

EPB San Nicolas ta gradici 
e miembronan di Kiwanis 
Circle K di Universidad di 
Aruba; Giancarla Lobbrecht, 
Armando van de Griend y 
Nurianne Helder. 

Boluntarionan; Jeanique de 
Palm segunda fmalista di 
Miss Teen Aruba Interna- 
tional 2009, Sr. Erwin Lopez 
Director di EPB San Nico- 
las, Joshua Lopez, Timothy 




van Vliet, Sra. Cathy Helder 
Unit Manager di Startjaar y 
Mr. Lenssen docente di Li- 
chamelijke Opvoeding. 


EPB ta desea tur hoben y en 
special su studiantenan un 
exitoso 2015. □ 















































Efrain M. De KorL-^ 

■■ o ^ in/io '21 io /I 




8-6-1942 31-12-2014 


A fayese Cristianamente: 


Señor a bendicionami mi cu un bunita famia 

E a dunami honor di por a sirbi mi pais, 

como politico den difrente funcion 

Awor lo mi ta desea di sirbi’E den su Reino Celestial 

Danki Señor pa tur loke mi por ricibi di Bo 






Tel: 593-0857 / 580-5699 / 560-1403 
Fax: &B8-66gS 


Ridder in de Orde van de Nederlandse Leeuw 
Ex Minister di Finanzas di Antiyanan Hulandes 
Ex Diputado di Finanzas di Aruba 
Ex Miembro di Parlamento di Antiyanan Hulandes 
Ex Miembro di Eilandsraad di Aruba 
ExJefediAVD 

Ex President Comissaris di Centrale Bank van Aruba 
Ex President Comissaris di Compania di Ultilidad 
Ex Fundador di Banco di Desaroyo di Aruba 


Den nomber di su: 

Esposa Mildred de Kort Croes 
Yiu Ghislaine & Federico Mora 
Nieta Tiziana Mora de Kort 



Rumanan: 

Edwin de Kort 
Carmen de Kort 
Olivia de Kort 
Eduardo & Vera de Kort 
Yolanda de Kort 
Elsa & Jeens Beaujon 

Cuñanan: 

Alida & Gregorio Falconi y famia 
Mavalda Croes y famia 
Ana Croes y famia 

Subrinonan: 

David y Dianne de Kort y yiunan 

Junior de Cuba y señora 

June & Amablo Geerman Tromp y yiunan 

Ricky Tromp 

Shaline Tromp y yiunan 

Jeanise & Avin Lake y yiu 

Dito & Gina de Kort y yiunan 

Danny de Kort y yiu 

Gerardo y Prisila de Kort y yiunan 

Suzy Croes y yiu 

Angelique y Jose Isebia y yiu 

Eunice Beaujon y yiunan 

Darrel y Matilda Beaujon y yiunan 

Su tanta stima: 

Eligia Croes y Famia na Houston, Texas, Usa 

Su enfermeronan: 

Luz Marina Rodriguez 
Juan Carlos Ramirez 

Un Danki special na su doctor di cas dr. June Geerman Tromp 



/ 


Ta invita su amigonan, bisiña, conocirnan y su pueblo stima di Aruba, pa su 

acto di entiero cu lo tuma lugar dialuna 5 di Januari, saliendo for di misa Sagrado Curazon na Savaneta. E restonan 
mortal lo ta den misa for di 1:00 p.m. pa 4:00 pm lo tuma lugar e ceremonia religioso, sigui pa e entiero na Santana 
Catolico di Savaneta. 

Papa ta eligi 15 cardinal nobo refleiiando diversidad 


VATICAN CITY (AP) — Papa 
Fransisco a eligi 15 cardinal nobo 
ayera for di 14 diferente nacion 
reflehando diversidad di igle- 
sia y su crecemento na luganan 
manera Asia y Africa compara cu 
regionnan prospero. Otro cardi- 
nal ta procedente for di Ethiopia, 
Thailand y Vietnam. 

Niun tabata procedente di Merca 
y solamente tres nacion Europeo a 
haya cardinal nobo - Portugal y Spa- 
ña adicional na Italia, Cape Verde, 
Tonga y Myanmar a haya cardinal pa 
prome biaha. 

Francis a bisa cu e grupo nobo ta 
“mustra e laso inseparabel di e iglesia 
di Roma cu e iglesianan di mundo.” 

Papiando for di un bentana na Vati- 
cano na e publico riba plasa di St. Pe- 



ter, Papa Fransisco a bisa cu dia 12-13 
di februari e lo ta guiando reunion di 
cardinalnan pa “refleha riba orienta- 
cion y propuestanan pa reformacion 
di e Curia Romano,” e burocracia ad- 
ministrativo di Vaticano. 

Francis ta uzando su posicion como 
Papa cu a cuminsa na maart 2013 pa 
saca corupcion for di rais, ineficien- 
cia, ambicion pa carera y otro prob- 
lemanan na curia. 

Un grupo Italiano, Noi Siamo Chie- 
sa, cu ta boga pa reformacion di igle- 
sia a saluda e escogencia. Su vocero, 
Vittorio Bellavite a bisa cu Fransisco 
a bay “pafo di logica tradicional” di 
herarkia. 

Francis a bisa cu “lo ta un goso” pa 
presidi e ceremonia di dia 14 di feb- 
ruari unda e 20 hombernan lo ricibi 
nan sombre cora.Q 


Mucha muhe di 7 aña a sobrevivi accidente di un avion 



EDDYVILLE, Kentucky 
(AP) — Mucha muhe di 
7 aña di edad a sobrevivi 
caida di un avion diabi- 
erna anochi cu a mata 
varios persona. E mucha 
muhe cu tabata desorien- 
ta a cana bay for di e sitio 


y a raporta e incidente na 
un residente local, autori- 
dadnan a bisa. 

Sangrando y su so, Sailor 
Gutzler di 7 aña a cana mas 
o menos 1.6 km bisti cu un 
T-shirt manga cortico, short 


y sin sapato den friu y a mira 
un luz den distancia y asina a 
yega cas di ciudadano, Farry 
Wilkins unda el a bati na por- 
ta. Wilkins a habri y a haya 
un mucha muhe, cabey scur 
temblando di friu. 

“Mi ta yega na e porta y haya 
un mucha muhe chikito cu 
sanger na nanishi, brasa y pia, 
bisti cu un mea, sin sapato, 
na yoramento,” Wilkins (71) 
a bisa Associated Press. “El 
a bisa mi cu su mama y tata 
a muri y cu e tabata envolvi 
den un accidente di avion, y 
cu e avion ta boca ‘bou.” 

Un avion chikito tipo, Piper 
PA-34 a raporta di ta exper- 
enciando problema cu motor 
y a perde contacto cu control 
di trafico aereo segun e ta- 


bata bulando riba e parti zuid 
west di e estado pa mas o me- 
nos 6:55 pm. 

Mas o menos mey ora despu- 
es e residente di Fyon Coun- 
ty, Farry Wilkins, a yama ser- 
vicio di emergencia pa bisa 
cu un mucha muhe di 7 aña a 
yega su cas y a bisa cu e tabata 
envolvi den un caymento di 
avion, segun Sgt. Dean Pat- 
terson di cuerpo policial di 
Kentucky. 

“E mucha muhe aki mes a 
sali for di e destruccion y 
a raporta e incidente na e 
prome cas cu el a topa,” Pat- 
terson a bisa. “E ta un milager 
den sentido cu el a sobrevivi, 
pero un tragedia cu e otronan 
no a sobrevivi.” 

E mucha muhe tabata den un 


stress emocional y a wordo 
hiba hospital cu herida leve. 
Mas o menos 2 ora despues 
cu un buskeda a inicia, au- 
toridadnan a logra localisa e 
sitio cerca di Kentucky lake, 
un popular atraccion turisti- 
co. Nan a haya curpanan sin 
bida, incluyendo di e piloto y 
pasaheronan. 

E pasaheronan tabata un 
pareha casa, mayornan di e 
mucha muhe, Marty Gut- 
zler, 48, su casa, Kimberly 
Gutzler, 46, un di nan yiunan 
y un hoben familiar. Nan yiu 
muhe di 7 aña, Sailor Gut- 
zler, a sobrevivi y a bandona 
e sitio na pia te ora el a haya 
ayudo. 

E avion a sali for di Key West, 
Florida, y tabata rumbo pa 
Mount Vernon, Illinois. □ 


Stuart Scott di ESPN a fayece na 49 aña 



Hartford, Connecticut 
(NYT) - Stuart Scott, co- 
mentarista di deporte 
prominente conoci pa 
mescla su reportahe y co- 
mentarionan cu referen- 
cianan di “pop culture, 
slang” y construccion di 
frasenan exuberante cu 


a haci e mes un flgura di 
“pop culture” a fayece 
ayera na hospital banda 
di Hartford, Connecticut. 
E tabata tin 49 aña. 

E causa tabata cancer, e red a 
bisa. 

“Booyah!” tabata Scott su ex- 
presion signatura cu a plama 


mas aya cu deporte. Scott, 
comentarista di deporte mas 
prominente riba ESPN, a 
bisa e medio digital XXL na 
juli 2014 cu musica Hip Hop 
tabata un parti importante 
den su bida, como tambe 
musica di Broadway. “Bo 
mester ta real na ken bo ta y 
locual bo ta haci,” el a bisa. 

Scott a cuminsa na ESPN 
den 1993. E tabata defmi pa 
su energia, inteligencia y su 
manera di bisti cu hopi estilo 
y pa su arsenal di frasenan. 
“Stuart a trece un sensitivi- 
dad diferente y unico na e 
“SportsCenter,” James An- 
drew Miller a bisa, co-autor 
di “Those Guys Have All 
the Fun,” un historia oral di 
ESPN. “E1 a inventa su pro- 
pio estilo, y door di haci esey, 
el a crece e audiencia. E ta- 


bata un di e personahenan di 
mas influencia den historia 
di ESPN.” 

E1 a haya sa di su cancer na 
2007, cu a keda bin bek na 
varios ocasion. Pa keda den 
condicion el a haci deporte di 
“martial arts” y cross-train- 
ing, tin biaha mesora despues 


di a tuma tratamento di ki- 
moterapia. Scott a nace dia 
19 di juli, 1965 na Chicago y 
a laga dos yiu muhe, Taelor 
y Sydni; su compañera Kris- 
tin Spodobalski; su mayor- 
nan; ruman muhenan, Susan 
Scott y Synthia Kearney; y 
ruman homber; Stephen.Q 

EPB San Nicolas: 

‘Candy Christmas Celebracion’ 


SAN NICOLAS- EPB San Nicolas a celebra 
e temporada di fin di aña na grandi bou di e 
tema di ’Candy Christmas’. Docente, directo- 
rado y studiantenan a uni dia 12 di december 
2014 na St. Teresita Center pa disfruta di un 
bunita show cu a wordo hinca den otro. 




Pastoor Wilmer a drama su bendicion na comienso 
di e evento, ken a duna tambe palabra positivo na 
e hobennan. Studiante a duna show di entre otro 
baile, canto y tambe arte di palabra. Cuater hoben 
adulto a duna palabra di motivacion, Sr. Carlos Lo- 
pez y Sr. Angelo Trimon ambos ex alumno di EPB 
a conta nan experiencia y nan exitonan. Tambe Sr. 
Jerwin Giel y Srta. Nurianne Helder a comparti 
nan experiencia cu e alumnonan. 


EPB Start jaar ta gradici tur esunnan cu a haci e 
evento aki posibel. Danki na e docentenan y comis- 
ion di e celebracion di Pasco cu a organisa e evento 
cu a resulta di ta exitoso, Sra. Lidwina de Cuba 
Kock Proyecto Manager Scol Chikito Scol Grandi, 
Sra. Monique van Helvoort Directora di SEPB, Sr. 
Erwin Lopez Director di EPB San Nicolas pa nan 
presencia y sosten. Sin lubida, ta gradici e Maestro 
di Ceremonia Sr. George Winterdaal.Q 



Advertorial 

Pure Beach Bar Lounge and Restaurant a introduci un menu nobo 



PALM BEACH - Pure Beach ta un café ca- 
sual cu ta habri henter dia pa come y ta situa 
na Divi Aruba Phoenix Beach Resort. E ta un 
estetica di un club Europeo di playa. Ron- 
dona pa e awanan di e piscina di forma liber 
na e resort, y banda di e playa espectacular, e 
café ta ofrece sofanan comodo hunto cu nan 
stoelnan y mesa unda bo por relaha, un sala di 
come amabel y hopi stoel pa bo sinta na e bar, 
tur decora den tononan di color chic di beige 
y blanco. 

Recientemente nan a anuncia un menu refresca cu 
ta conta cu cuminda increiblemente delicioso, sirbi 
na un manera artistico y den porcionnan generoso. 
E menu a wordo inspira pa e ekipo culinario di che- 
fnan na Divi Resorts, cu e famoso Chef Ehecutivo 
Corporativo Matt Boland na mando di e grupo. 
Chef Matt ta raporta cu el a busca pa haya sa mas to- 
cante sausnan y decoracionnan di plato clasico Cari- 
bense, ademas di a uza menunan di e pasado como 
un ayudo, treciendo bek e top platonan preferi den 
presentacionnan nobo, uzando e pisca, carni, ber- 
dura y specerijnan di mas fresco, tur obtenibel riba e 
isla, y conduci purba hunto cu su ekipo di chefnan y 
cu huespednan, pa asina identifica e tipo di platonan 
cu ta netamente perfecto pa un vakantie di playa, y 
cu ta pas perfectamente cu e bunita lounge, bar y 
restaurant cu ta habri henter dia, den e ambiente di 
playa mas relaha riba e isla. 

Bo lo wak Caribbean Fish Tenders riba e menu, 
traha di djampou fresco hasa y perfectamente 



cruyente, sirbi cu un saus di mango y lamunchi. 
E Shrimp & Seafood Ceviche ta yena cu cabaron, 
scallops y calamari, saboria cu lamunchi fresco y 
hierbanan fresco, sirbi cu siboyo y peper tempera 
y un cocktail saus di coco; e Greek Beef Tender- 
loin Kabob ta consisti di pidanan di lomito cu si- 
boyo y promenton, cubri cu keshi di feta y oleifi 
di Kalamata; y e Tuna Tataki ta presenta un seared 
tuna cubri cu sesame seeds y sirbi riba un salada di 
wakame seaweed cu un teriyaki glaze y wasabi aioli. 


E menu ta sigui cu e introduccion di un Mojo 
Chicken Quesadilla, den un tortilla di spinazie yena 




cu keshi fundido y galiña cushina riba grill, sirbi cu 
pico de gallo, guacamole y sour cream, y e strea di e 
menu, e Kobe Sliders ta consisti di tres mini wagyu 
kobe beef burger, cubri cu keshi di Gouda y siboyo 
caramelisa den biña cora. E Pure Beach Sampler ta 
un tremendo idea pa amigonan por comparti algun 
hap di e restaurant su platonan chikito mas popular, 
incluyendo chicken wings, kabob y fried fish fillet 
tenders. Pa acompañantenan creativo, bishitantenan 
lo keda encanta cu e Pure Beach Signature Fries, esta 
batata hasa sirbi cu salo, peper, azeta di truffle, keshi 
di Parmesan y conoflok, mesclando batata hasa cu 
batata dushi hasa. Bishitantenan di Canada lo apre- 
cia e plato popular di O’ Canada! Poutine riba e 
menu, banda di otro opcionnan manera e Tex-Mex 
Baked Potato, BBQ Baked Potato, y Veggie Lover’s 
Baked Potato, cu tur nan acompañantenan. 

Un menu di pizza ta specialmente diseña pa wordo 
comparti, ofreciendo Pure Beach su Pure Pizza, cu 
un masa delicioso fini y cruyente, incluyendo Pizza 
Pepperoni, Margarita, Mojo Verde, y Italiano, cu un 
saus sabroso di soseishi y mushroom. 

Bo por combina bo cuminda den e ambiente dib- 
ertido di e restaurant cu un bebida bon friu, sco- 
giendo for di un tremendo seleccion di biña of un 
cocktail unico y fresco traha. 

Miho cu tur cos, ya cu Pure Beach ta ofrece un 
lounge den aire liber, un bar relaha dilanti di e playa 
y un restaurant casual, bo por scoge bo sitio preferi 
y disfruta di e dushi solo caluroso di Aruba mientras 
cu bo ta bebiendo un of dos bebida, of comiendo 
algo ora bo no ta bañando den lama.Q 



















Ex campeon mundial ta yuda promove Taekwondo riba nos isla 



E campeon mundial Hulandes cu varios ti- 
tulo di campeon di Europa y Hulanda sa bin 
Aruba tur aña pa yuda promove e Taekwondo 
riba nos isla. E biaha aki Henk Meijer a duna 
e atletanan un tiki mas, cu e meta pa asina 
Clifford Rasmijn sigui cu esaki. 

Henk Meijer a topa cu e grupo di e 8 atletanan cu 
ta bayendo na e campamento di training na luna 
di juni y ta mira un mehoracion den nan. Henk a 
remarca cu mester subi e intensidad di e training 
pa asina e atletanan por ta mas resistente pa nan por 




completa e campamento di training cual ta 3 siman 
largo. Henk Meijer a menciona tambe cu mester 
traha mas ariba e condicion di e muchanan, mi- 
rando e edad cu nan tin y cu nan lo mester por par- 
ticipa na e training y sin cay afo despues di dos dia. 

Clifford Rasmijn tin trabou pa haci, awor cu tin 
mas material pa traha cu e team di "Train Hard 
Fight Smarf'. Henk Meijer a wordo sorprendi pa 
bishita di Grand Master Jose Chaco Cornelio y 
Alan Howell kendenan a tende di Henk Meijer y 




nan a pasa pa asina cuminda Henk Meijer un rato 
mientras cu e les di Taekwondo tabata andando. 
Brazil Taekwondo Stichting ta masha gradici cu e 
bishita di Henk Meijer y manera a ser bisa, lo bay 
traha ariba esakinan pa por gana e tempo cu tin. 

No ta conoci ainda ki dia Henk Meijer lo regresa 
Aruba bek, pero na luna di juni e ta bay tin 8 atleta 
di Brazil Taekwondo Stichting pa e guia durante di 
e campamento di training di 3 siman. Q 



Dia Publico di Taoist Tai Chi Society Aruba 


Na prome luga Taoist Tai 
Chi Society Aruba (TTC- 
SA) kier desea su miem- 
bronan y comunidad en 
general un aña hopi di- 
choso. 

Tur esunnan cu e aña aki 
tin intencion di haci algo na 
nan salud fisico of mental ta 
bonbini na e Dia Publico di 
TTCSA diamars 6 di januari 
2015 entre 5.30 di atardi y 



9’or di anochi na Stadionweg 
13, e cas cu banderin na skina 
di e caya cu ta bay pa Camac- 
uri Apartments, cerca di ofi- 
cina di Dokter Jacobs. 

Practica Taoist Tai Chi ™ 
arts ta bon pa tur hende di tur 
edad y di tur condicion fisico 
of mental. Bin experiencia 
con bon e artenan aki ta pa bo 
persona. Durante Dia pa Pu- 
blico tin oportunidad pa siña 
e cuminsamento di e Tai Chi 


set. 

Awor cu aña a caba di cum- 
insa ta e momento pa join e 
klasnan pa principiante cu 
TTCSA ta ofrece for di e 
prome siman di januari. No 
warda of duda: Esaki ta bo 
oportunidad!” Nos ta cla pa 
yama bo persona bonbini! Pa 
mas informacion: yama: 733- 
5433, 594-8448, 733-0074 of 
593-4463 of bishita www.tao- 
ist.org. □ 

DEPORTE 


Preparacion pa e Weganan Pan Americano di Toronto, Canada. 




ORANJESTAD- Ya pa algun siman e pre- 
seleccion den e deporte di landamento sin- 
cronisa a inicia cu e proceso di preparacion 
pa loke ta e weganan Pan Americano 2015 cu 
e aña aki lo tuma luga na Toronto, Canada. 
Hasta durante e temporada di Pasco y riba 
bispo di aña e entrenamentonan a continua, 
te hasta mas intensivo, probechando di pres- 
encia di trainer Mericano Lori Eaton na Aru- 
ba. 



Despues di nan formidabel actuacion durante di e 
weganan Centro Americano y del Caribe luna pasa 
na Veracruz, Mexico, unda e duet a logra gana un 
medaya di brons y e ekipo a sa na conkista dos bi- 
aha un di cuater luga y ademas a logra un clasifica- 
cion pa e weganan Pan Americano, awor a cuminsa 
cu nan preparacion pa un reto nobo. 

Mester bisa cu pa prome biaha den historia a am- 
plia e pre-seleccion na 16 atleta, caminda na fmal 
nuebe atleta so lo forma e seleccion fmal. Diasabra 
a tuma luga e prome serie di test cu tur e 16 atle- 
tanan cu a wordo pre selecciona y tambe a landa e 
rutina (coreografia) nobo cu a wordo prepara pa e 
staf tecnico di Lori Eaton y Alva Torres (asisti den 
e proceso pa e landado Anouk Eman specialmente 
pa e weganan Pan Americano. Tambe pa e duet di 
Anouk Eman y Kyra Hoevertsz, cu ta biba y entre- 
na na Merca, a prepara un coreografia nobo. Nan 
lo forma parti tambe di e pre-seleccion pa e evento 
di ekipo (team), dunando esaki un empuhe grandi. 

Entre e atletanan cu ta forma parti di e pre- selec- 
cion pa e weganan Pan Americano nos por a mira 
varios ex- atletanan di landamento sincronisa a di- 
cidi di bolbe beky asina mira si nan tin e oportuni- 
dad di cay den e seleccion fmal y asina tin e honor 
di representa nos pais na e evento continental. E 
atletanan presente awe tabata Alexandra Mendoza, 



■Jlfl -OnrMi 



Nathania Taylor, Abigail de Veer, Kyra Hoevertsz, 
Anouk Eman, Nathalie Geerman, Talisah Beke, 
Kiara van Trikt, Iris de Vries, Janelle Flemming, 
Carondina Leijdekkers, Neftaly Albertsz, Ariadne 
de Goeij, Chelsey Mejia Torres y Amanda Mad- 
uro. 

E decision fmal tocante e nuebe atletanan cu lo 
representa nos pais den synchro na Toronto 2015 
lo wordo tuma na juni proximo. 

E Weganan Pan Americano ta programa pa tuma 
luga na Toronto, Canada, entre 9 y 26 di juli di e 
aña aki. Un total di alrededor di 7.500 participante 
di 41 comite Olimpico Nacional di henter e conti- 
nente lo participa na e evento.Q 

Al-Attiyah a gana prome etapa di 

Dakar 2015 



VILLA CARLOS PAZ, Argentina - Nasser Al-Attiyah (mini) a im- 
pone den e prome etapa di e Rally Dakar 2015 den e categoria di auto 
entre Buenos Aires y Villa Carlos Paz (833 km), unda cu e Argentino 
Orlando Terranova (mini) a yega na di dos. 

E piloto tabata e unico capaz di sigui e ritmo di su compañero di team, cu a 
marca un tempo di 1 ora 12 minuut y 50 seconde y a termina solamente 22 
seconde di dje (1:13:12). E Spaño y vigente campeon, Nani Roma (mini), a 
sufri un problema mecanico y a perde mas di dos ora. 

E Mericano Robby Gordon (Hummer) tabata di tres luga cu 1 minuut y 4 
seconde di e prome luga. E team Peugeot, cu a regresa na e careda despues di 
25 aña di ausencia, a perde tempo. E Spaño Carlos Sainz a termina na di ocho 
cu 2 minuut y 6 seconde di Al-Attiyah y su compañero, e Frances Stephane 
Peterhansel tabata di dies cu 29 seconde di Sainz y na 2 minuut y 35 seconde 
di e lider. 


Clippers a pasa riba 
Philadelphia 76ers 



LOS ANGELES, Merca (AP) — Chris Paul a aporta 24 punto y 12 
asistencia, J.J. Redick a suma 17 punto y Los Angeles Clippers ta gana 
Philadelphia 76ers cu e score di 127-91. 


Blake Griffm a anota 15 punto y DeAndre Jordan tabata tin 10 rebounce, yu- 
dando e di seis derota consecutivo cu Philadelphia ta sufri - cu e pio registro 
e temporada aki - dilanti Clippers. 

Clippers a termina 2014 cu un victoria di 21 punto riba Knicks y a habri e 
wega cu un bentaha di 19 punto contra 76ers. Tony Wroten a anota 27 punto 
pa 76ers, cu a cay 4-28 cu su di cinco derota consecutivo den total. Nerlens 
Noel a gara 12 rebounce.Q 


Sunderland a gana prome etapa 
di brommer den Dakar 



A' 


VILLA CARLOS PAZ, Argentina - E Britanico Sam Sunderland 
(KTM) a gana e prome Rally Dakar 2015 den e categoria di brommer, 
cu a wordo teni ayera entre Buenos Aires y Villa Carlos Paz (838 km). 

Cu un tempo di 1 ora, 18 minuuty 57 seconde, Sunderland a supera pa 5 sec- 
onde e Portugues Paulo Gonçalves di Honda y den 1 minuut y 12 seconde e 
Spaño Marc Coma (KTM), di dos y tres luga. 

E Chileno Israel Esquerre (Honda) a keda na di seis, siendo e prome Latino 
Americano den termina na 2 minuut y 16 seconde tras di e lider. Su compatri- 
ota Pablo Quintanilla (KTM) a termina na di nuebe luga y e Argentino Javier 
Pizzolito na di diesseis. □ 


Jon Jones a gana den UFC 



LAS VEGAS, Merca - Despues di un problema di 4 aña, e bringadonan 
esta Jon Jones y Daniel Cormier, a bringa den fin di siman. Aki Jon 
Jones a para careda di Cormier pa asina bay cu e victoria. 


Jon Jones a bay cu victoria, unda cu el a defende su titulo di "light-heavy 
weight” pa di 8 biaha. Aunke cu den e di dos rond Cormier a haci algun daño 
ribajones, Jones a logra surpasa su oponente den e rondnan cu a sigui. 

Despues di e pelea, Cormier, kende tabata tin lagrima den su wowo, a bisa 
prensa cu un of otro manera e lo para dilanti Jones riba ring y cu e lo bringa 
contra dje un biaha mas. Segun Jones, ”mi no ta sinti sorry pa e homber aki, 
esaki ta combati” Si el a gana, e lo ta para aki riba y bisa diferente barbaridad.'Q 

Chauffeur bou influencia ta causa accidente 



PARADERA - Diabierna pa mas o menos 5’or 
y mey di atardi, a sucede un accidente na e 
crusada dilanti di Jabi di Angel na Paradera. 


E chauffeur di un Hyundai color oro, kende tabata 
biniendo di panort, no a duna un Mitsubishi preto 


biniendo di pariba preferencia y ta sali su dilanti. 
Mesora a pidi pa presencia di polis y ambulance 
pa motibo cu testigonan lo a mira un ocupante di 
e Mitsubishi na sanger, kende ta un mucha. Na 
yegada di ambulance a bin compronde cu esaki no 
tabata e caso. Polis na e sitio a nota cu e chauffeur 






di e Hyundai tabata bou influencia y mesora el a 
wordo deteni y hiba na warda di polis na Dakota. 
Polis di trafico a atende cu e accidente aki, mientras 
personal di ambulance a controla e ocupante di e 
Hyundai tambe.Q 


Auto a cay den Bubali Plas 



SASAKI - Riba aña nobo pa mas o menos 8’or y 
mey di anochi, unidad di rescate di brandweer, 
polis y ambulance ta sali cu urgencia pa Sasaki 
na altura di Bubali Plas caminda un auto lo a 
bolter y bay cay den awa. 




E auto tabata un gran parti bou di awa y e dama 
chauffeur ainda tabata den e auto. Unidad di rescate 
di brandweer a uza kabel di staal, pa rek y saca e 
auto di e posicion cu e tabata aden. Mesora personal 
di ambulance a cuminsa trata e herido na e sitio. E 
dama a ricibi herida na su man robes y a perde un 
dede. Varios unidad di ambulance a yega na e sitio 
pa motibo cu na prome instante a pensa cu lo por tin 
mas hende den e auto, pero esaki no tabata e caso. 
E dama a wordo transporta cu urgencia pa hospital. 
Na e sitio a drenta un informacion cu e auto aki un 
rato prome, na altura di Kentucky na Palm Beach lo 
a dal un auto y a sigui core. E caminda a keda pa mas 
o menos un ora cera, pa asina takelwagen por a haci 
e trabounan necesario pa saca e auto.Q 



Chauffeur ta core den caminda prohibi 
y ta ocasiona accidente 


ORANJESTAD - Diasabra marduga na e cru- 
sada di Prof Lorentzstraat y Weststraat a su- 
cede un accidente di auto. Cu e consecuencia 
cu tabata tin persona herida. 

Di biaha patruya di Playa y ambulance a acudi na 
e sitio y a topa cu un pickup y un Nissan Sentra 
cu tabata envolvi den un accidente. Polis a nota cu 



falta di preferencia a hunga un rol, pero e biaha ki 
tabata pa un chauffeur cu tabata core den West- 
straat den direccion prohibi, bin zuid. E1 a subi e 
crusada di Prof Lorentzstraat y a dal riba un Nis- 
san pickup bayendo abou. E impacto a causa cu un 
dama pasahero den e pickup a fractura su pia y a 
keda transporta pa Hospital cu ambulance.Q 

Homber burachi cu basta droga 
den su posicion 


MEIVELD - Central a 
manda Polis na Nos Luga 
na Meiveld, na unda tin 
un homber burachi riba 


vloer. 

Eynan Polis a mira cu e 
homber ta bou di influencia 
di alcohol. Polis a logra lanta 


y a puntra pa su nomber. E 
tabata papia bruha. Despues 
cu varios biaha Polis a puntra 
pa su informacionnan per- 
sonal, e no a reacciona riba 
e preguntanan. Tambe Polis 
a mira cu e tin un etui berde 
den su poder. Den dje, e ta- 
batin dos saco cu yerba pare- 
cido na marihuana y tambe 
simia. Polis a haya un mo- 
lina, sker, lighter. Mirando 
cu e tabata bou di influencia 
riba caminda publico y tin 
droga den su poder, Polis a 
detene pa 2’or y a hibe war- 
da. Den su saco di carson, 
e tabatin un sakito cu puiro 
parecido na cocaina. Tur e 
droganan a keda conflsca. E 
articulonan conflsca a wordo 
entrega na e Departamento 
di Narcotica cu ta sigui cu e 
investigacion. □ 



Polis ta hiba turista burachi su hotei 

PALM BEACH - Central a manda Patruya na Riu Palace, na unda tin un persona drumi riba 
vloer. Na e sitio, Polis a topa cu un homber drumi den un pida mondi. E no por a para bon 
riba su pia, tabata papia bruha y tabata hole alcohol. Polis a mira cu e tin un banchi di The Mill 
y nan a dicidi di hiba e homber su hotel bek. Q 


Taxista cu probiema cu pasahero 

PALM BEACH - A drenta informacion na Central cu un chauffeur di taxi kier intermedia- 
cion na haltura di La Quinta. Na e sitio, e chauffeur ta bisa cu el a haya problema cu un mucha 
muhe cu a saca den e taxi y no kier paga pa haci esaki limpi. Polis a intermedia den esaki. Un 
rato despues un homber a bin y a duna e taxista 100 dollar. E siguiente dia, ora cu e taxista a bin 
cu e recibo e homber a paga e resto. Tur dos a bin di acuerdo cu e proposicion. 



ChoUer a kibra drenta den 
Island Finance 

ORANJESTAD - Central a manda Polis den J. G. Eman- 
straat, na Island Finance pa un kiebro. Eynan Polis a papia cu 
dos personal di siguridad di Safecom. Nan ta bisa cu e alarma 
a zona mas o menos 06.30. Ora cu nan a yega na e luga, nan a 
mira un choller ta saliendo via di e bentana Un di e personal 
di siguridad a purba gara e choller, pero el a logra scapa y a 
core bay direccion panort. E persona encarga cu yabi tambe 
a bin na e sitio y a duna keho di kiebro. E ta bisa cu e luga 
a wordo cera diaranson 12’or di merdia. Tambe el a pone e 
alarma traha. Nan a constata cu e bentana parti panort di e 
edificio, a wordo kibra. Nan a reboltia den diferente oficina, 
pero no a bay cu nada particular. Polis a tuma e keho di kiebro 
y a pone Central na haltura. Q 


Homber burachi drumi riba vloer a keda 
cera pa buracheria 

ORANJESTAD - Central a manda Patruya na haltura di Gusto Café pa un persona burachi 
cu ta drumi abou. Na e sitio, Polis a topa cu e homber, kende no por a ni duna su nomber y ta 
hole alcohol. Polis a detene pa 5’or y ta hibe warda. Eynan el a wordo identifica y a keda cera 
pa buracheria. Q 

Drogadicto ta molestia na Monserat 

MONSERAT - Central a manda Patruya na Monserat pa un persona no desea. Na e sitio, 
Polis a papia cu un homber, kende ta bisa cu un persona conoci pa ta un drogadicto, tabata su- 
puestamente bou di influencia di un substancia y tabata bati riba bentana di su camber y tabata 
bisa e habitante den e cas pa hunto nan uza droga. Un rato despues el a bay di e sitio. Polis 
a core den bisindario y ta topa cu e drogadicto lomba sunu na haltura di un cas na Monserat. 
Polis a papia y a scual su persona pe no bay cas di hende y a mustra riba consecuencia. E tabata 
mustra nervioso, supuestamente bou di droga. Q 

Conoci di Polis haciendo fastioso na 

supermarket 

SANTA CRUZ - Central ta manda Polis na Fa Yang Supermarket pa un persona fastioso cu 
ta tira cu boter. Na e sitio Polis a papia cu e testigonan, kendenan ta bisa cu D.K, a scop contra 
un caha di cerbes y a tira un obheto den nan direccion. Tambe el a papia palabranan insultante 
y despues a cana bay na pia na Cashero. Nan a mira cu e tabata tin algo scondi bou su T-shirt. 
Polis a controla den bisindario y a topa cu D.K. hunto cu e homber A.C. na e brug di Cashero. 
Polis a rista su curpa pa siguridad. David tabatin tin un schroefdraai y un piedra den su faha y 
A.C tabatin un mita sker. Tur dos a keda confisca. Polis a scual ambos homber pisa. Q 


Ladron ta bay cu auto di 
personal di siguridad 

PALM BEACH - Central ta manda Polis na Tamarijn Ho- 
tel pa un hortamento di auto Na e sitio, Polis a papia cu e 
personal di siguridad, kende ta bisa cu el a para su auto riba e 
parkeerplaats mas o menos ll'or. Banda di 7'or el a constata 
cu ladron a bay cu su auto. Polis a tuma e keho. Q 

Ladron ta bay cu taira 
di auto 

PALM BEACH - Central ta manda Polis riba e parkeerplaats 
di Moomba pa un ladronicia di un taira kita di un Kia Picanto. 
Na e sitio Polis a papia cu e homber S.D, kende ta bisa cu mas 
o menos 08.45 el a para e auto V-122 riba e parkeerplaats y a 
bay landa. Ora cu el a bolbe, el a mira cu ladron a bay cu e taira 
banda drechi dilanti. Polis a tuma e keho. Q 

Ladron ta bay cu 
basta joyas 

SAN NICOLAS - Central ta manda Polis na Diamantberg- 
weg pa un kiebro. Na e sitio, a resulta cu desconocinan a kibra 
e porta patras di un cas pa drenta paden. Paden nan a bay cu 
diferente joyas di den un camber. Polis a tuma e keho.Q 

Prome Minister Eman: 


“E sentido di 
solidaridad aki nos a 
bin ta promoviendo 
bou pueblo” 



ORANJESTAD - Richard 
Mackay, un miembro di 
Parke Nacional Arikok, a 
wordo reconoci pa Prome 
Minister Mike Eman debi 
na un acto heroico di sal- 
ba bida di un ciudadano 
na momento cu tabata 
den peliger di morto. 

Net prome cu fin di aña 
Prome Minister Eman a rici- 
bi Mackay den su oficina pa 
entrega su persona personal- 
mente e reconocemento pa 
su acto heroico. 

E hecho tabata relaciona cu 
un accidente cu a sosode 


net prome cu Pasco den 
bisindario unda Mackay ta 
biba. Segun el a splica, e ta- 
bata trahando na su cas ora 
cu el a tende zonido di un 
accidente y mesora a sali pa 
mira si ta algo cu e por yuda. 
Na e momentonan ey el a 
mira cu vehiculo en cuestion 
tabata na candela y tabatin un 
señora den e auto gritando pa 
ayudo. 

E tabatin problema pa habri 
e porta dilanti y esunnan pa- 
tras. “Mi a haya mi ta kibra e 
‘safety glass’ cu mi mannan. 
E momento ey mi a logra 
kibra e glas a pesar cu e ta 
un ‘safety glass’ y por a logra 


yuda e señora.” E1 a splica cu 
el a keda trankil pa por yuda e 
señora. “E tabata algo normal 
cu mi por a salba e señora.” 
Mackay ta traha na Parke 
Nacional Arikok den area 


di Natural Pool, como Life- 
guard. Pues core bay den ac- 
cion pa salba e señora ta algo 
cu di biaha a drenta su cabes 
ora cu el a mira e auto na can- 
dela. Na diferente ocasion el 
a yega di salba turistanan cu 
tabata bishita e area turistico 
aki. 

Despues di e incidente, e 
señora a gradici su persona 
pa salba su bida. Aunke e ta 
contento cu e reconocimen- 
to ricibi, e ta keda trankil y 
semper cu e pensamento pa 
yuda tur hende cu mester di 
ayudo. 

Prome Minister Eman mes 
a tende di e suceso via di un 
miembro di prensa kende 
a cubri e suceso cu a tuma 
luga den oranan di anochi. 
E1 a compronde cu e acci- 
dente tabata hopi grave unda 
cu e vehiculo a bay pega den 
mata y coy candela. Mackay, 
kende ta biba den bisindario, 
a pesar cu e ta un peligro pa 
su mes, a kibra glas, drenta e 
auto, y saca e dama herida. “E 
auto a kima por completo. Si 


pa cualkier motibo e dama 
no a logra sali, e consecuen- 
cianan lo tabata tragico. Un 
ciudadano cu ta pone su bida 
na peligro pa scapa esun di 
un otro, ya algo cu nos como 
gobernante no mester laga 
pasa algo como simpel, y 
duna reconocimento y apre- 
cio na un ciudadano asina 
ehemplar. Mi kier a invita pa 
comparti cu su persona riba 
e experiencia cu e tabatin y 
duna un plakkaat di recono- 
cimento pa locual el a haci”, 
Eman a bisa. 

Loke cu e ciudadano Richard 
Mackay a haci, Prome Min- 
ister Eman a señala, ta algo 
cu el a pone hopi central den 
su gobernacion, e sentido 
di con biba cu otro. “Bunita 
di esaki ta cu un persona a 
pone su bida na peligro pa 
scapa bida di un otro cu e no 
conoce. Esaki ta algo cu nos 
mester reconoce pa nos co- 
munidad wordo inspira pa 
personahenan asina y trans- 
miti e sentido di heroismo pa 
resto di comunidad. 



Rene Herde' 

Normanan comun pa screenmento di candidatonan pa minister y parlamentario 


E siman aki miembronan di e parlamentonan 
di Aruba, Corsou, Sint Maarten y Hulanda 
lo discuti e tema di screenmento di candida- 
tonan pa e posicion di minister y miembro di 
parlamento. 

Despues di cu gobierno Hulandes a dicidi di in- 
terveni cu un ”KB” den e proceso di formacion di 
un gobierno nobo na Sint Maarten, e discusion a 
bolbe surgi riba ken por bira minister of parlamen- 
tario y con y ken ta haci e evaluacion (screenmen- 
to) pa wak si e candidatonan ta cumpli cu exigencia 
y criterionan di integridad pa cumpli cu e funcion. 
Den e caso specifico di Sint Maarten, gobierno di 
Reino a dicidi di interveni den e proceso di e isla 
mes y a duna instruccion na e gobernador kico y 
con e screenmento tin cu tuma luga. E siman ala 
lo discuti e tema aki entre e miembronan pa par- 
lamentonan di e cuatro paisnan di Reino. No cu 


e intencion di mustra dede di ken ta malo, pero 
cu e intencion di preveni intervencion di pafo den 
asuntonan di e paisnan. Pa logra esaki tin e idea pa 
yega na un acuerdo riba cua ta e normanan, criterio 
y exigencianan cu tin cu uza den e screenmento y 
ken tin cu haci esaki. E intencion ta pa wak si por 
yega na un acuerdo cu ta conta pa tur e cuatro pais- 
nan di Reino. 

Aruba 

E delegacion di parlamento di Aruba a yega na un 
punto di bista comun, cu ta encera cu tin dos op- 
cion. E prome ta cu cada pais ta forma su propio 
criterio y normanan y ta implementa esakinan. Es- 
aki ta e caso awor. E di dos opcion ta cu ta yega na 
un acuerdo riba e norma, criterio y proceduranan 
comun cu ta haci e screenmento di cada un di e 
cuatro paisnan di Reino. Esaki ta nifica cu lo uza 
e mes un criterio y normanan den tur cuatro pais. 


Loke si e delegacion di Aruba a fiha como punto di 
bista ta cu e screenmento mester wordo haci door 
di institucionnan di cada pais mes. Si yega na un 
acuerdo riba esaki, lo mester forma un comision 
pa elabora e criterio, norma y proceduranan y for- 
malisa esaki den leynan comun cu lo conta pa cada 
un di e paisnan di Reino. 

Esaki ta wordo mira como un meta ambicioso. 
Pero si wak e discusionnan cu a surgi aña pasa, e ta 
tambe un meta deseabel. E lo kita tur duda riba e 
screenmento y si cualkier persona cu bira minister 
of miembro di parlamento, ta cumpli cu e criteri- 
onan di integridad pa bira minister of miembro di 
parlamento. 

E ta kita tambe e necesidad di interveni pasobra 
cada pais ta sigui e mes un criterio, norma y pro- 
ceduranan di screenmento. E tema aki lo wordo 
discuti diahuebs awor.Q 

Prome Minister Eman: 

“Maneho semper ta pa logra prosperidad duradero cu 
husticia social y bienestar pa un y tur” 



Repasando retonan cu Aruba a 
pasa aden den 2014, pero tambe 
esunnan cu ta na caminda, com- 
bina cu un serie di proyecto cu 
Gabinete Mike Eman II tin pa 
2015, ta loke a domina e discurso 
di fin di aña di Prome Minister 
Mike Eman. 

E1 a pone enfasis riba e acercamento 
humano cu semper e Gobierno cu e 
ta dirigi ta busca pa pone den e vision 
cu ta wordo implementa. 

E mandatario a demostra cu no por 
keda sin recorda kico a wordo haci 
den e prome gobernacion pa por logra 
e maneho di e di dos gobernacion cu 
e ta guia. Den e prome gobernacion a 
pone hopi enfasis riba esunnan sensi- 
bel, cu nan por logra un miho poder 
di compra. “Recupera prome, locual 
tabata e logro entre 2009 y 2013, sigui 
cu reforma, medida di austeridad y 
ahustacion manera nos ta haciendo 
na e momentonan aki”, Eman a bisa 
den su discurso. E1 a agrega cu “nos 
escogencianan ta pa pone e prioridad- 
nan caminda cu e vision social eco- 
nomico lo duna e resultado pa nos tin 
un prosperidad duradero, caminda cu 
tin husticia social y bienestar pa un y 
tur.” 

Metanan importante cu Gabinete 


Mike Eman II tin den e añanan su di- 
lanti ta reduccion di e deficit. A cum- 
insa traha riba esaki caba imponiendo 
un blafon di gasto. E tarea primordial 
lo ta pasonan pa realisa un Financia 
Publico stabiel. 

Na caminda pa celebracion di 30 aña 
di Aruba su Status Aparte, Prome 
Minister Eman a bisa cu e no por 
sinti nada otro cu un orguyo grandi 
pa mira loke pais Aruba ta logrando. 
Aruba a demostra den e trayecto aki 
cu e Status Aparte tabata di gran ba- 


lor pa nos pais y pa nos pueblo. “Si 
nos mira bek riba e ultimo 29 añanan 
mi no por bisa otro cu Aruba tabata 
merece grandemente su propio sta- 
tus, Aruba ta stabiel politicamente y 
tin un bon economia. E resultadonan 
ta bisto. Di tur e islanan di Reino e 
sociedad di Aruba ta esun mas pros- 
pero y e economia ta esun mas sta- 
biel y saludabel. Claro cu e mester 
bira miho, pero si nos mira rond di 
nos, nos por constata por ehempel cu 
nos ciclonan economico ta cana hopi 


paralelo cu esunnan di Hulanda. Esey 
ta duna un sentido di confiansa pro- 
pio hopi grandi cu tambe pa cu reto- 
nan di nos fmancia publico nos por 
resolve esakinan riba nos mes y basa 
riba nos propio vision.” 

Prome Minister Eman a papia di 2015 
como un aña unda e pueblo lo con- 
oce inicio di e siguiente etapa grandi 
di progreso social- economico y di 
un mision noble pa un sociedad di 
biba hunto y solidaridad entre ciu- 
dadanonan. E1 a menciona diferente 
proyecto, manera Green Corridor, 
Waty Vos Blvd, Centro Medico 
Nobo anexa na HOH, Facilidadnan 
Multifuncional den cinco districto, 
pero mes importante ta e avancenan 
den e meta pa logra cu Aruba ta 100% 
dependiente di energia limpi na 2020. 
Mes tanto importancia cu e manda- 
tario a duna na Financia Publico di 
pais Aruba, el a duna tambe na sigui 
cu e meta pa un sociedad di biba 
hunto y saludabel. “Prosperidad ta 
depende di nos potencial di participa- 
cion pleno y di e bida den nos socie- 
dad. E reto pa nos sociedad ta pa crea 
condicionnan bou di cual tur esaki ta 
bira posibel,” el a señala. E1 a fmalisa e 
parti aki bisando cu “Pueblo Arubano 
tin e ingredientenan pa crea un socie- 
dad cu ta biba hunto y comparti.’O 


Minister President Mike Eman: 

Panelnan Solar riba tur dak di scolnan na Aruba 



Cuminsando desde 2010, 
Gabinete Mike Eman a 
cuminsa cu un proceso di 
renobacion di infrastruc- 
tura di Aruba cu tabata 
den un situacion hopi de- 
plorabel na e momento 
ey. Specialmente scolnan 
tabata den un estado hopi 
precario. P’esey mes desde 
e tempo ey, como parti in- 
tegral di e plan di renoba- 
cion di Aruba, a pone en- 
foke special riba scolnan. 


Den tur districto bou di e 
prome Gabinete Mike Eman 
a percura pa e revitalisacion 
importante di e infrastruc- 
tura di enseñansa na Aruba. 
Ehempel di renobacionnan 
grandi ta Maria College; La 
Salle College; Dominicus 
College; Abraham de Veer 
School; Paulus School; Cris- 
to Rey; St. Anna School y 
Mon Plaisir School. 

Durante su discurso di fm 
di aña 2014, Prome Minis- 



ter Mike Eman a anuncia e 
siguiente nivel den renoba- 
cion di scolnan na Aruba. E 
intencion ta pa instala solar 
panelnan riba dak di tur scol 
na Aruba. Esaki ta bay haci cu 
Aruba su consumo total di 
energia sostenibel ta subi y ta 
baha e dependencia riba en- 
ergia deriva di ‘heavy fuel oil’. 
Esaki ta yuda den creacion di 
un sociedad saludabel, berde, 
y cu ecologia responsabel. 
Den su discurso, Prome Min- 
ister di Aruba a enfatisa cu 
na final di aña 2015, lo con- 
oce e proyecto di solar park 
di mas grandi den Caribe. E 


ta referi aki na e solar park 
cu tin dilanti di Aeropuerto 
Reina Beatrix. E prome fase 
di e proyecto a keda fmalisa y 
e di dos ta den construccion 
caba. Otro proyectonan sos- 
tenibel ta esun mas moderno 
den Caribe cu ta e Waste to 
Energy Plant (^2E), e di dos 
Parke di Molina y e prome 
Smart Community den Ca- 
ribe. E proyecto di Solar Pan- 
el riba daknan di scol ta uno 
cu tin un proposito multiple, 
caminda cu e sistema ta yuda 
baha Aruba su dependencia 
riba combustibel fossiel, pero 
tambe yuda den mantene e 


infrastructura di e scolnan. 
Banda di esaki, Prome Min- 
ister a indica tambe cu Gabi- 
nete Mike Eman II ta bay 
percura pa amplia e cantidad 
di sistemanan di airco na 
Scolnan rond di Aruba. Esaki 
ta percura pa e experiencia 
di enseñansa uno mucho 
mas placentero pa e studian- 
tenan cu na e momentonan 
aki tin di pasa oranan largo 
den lokaalnan calor. E dos 
proyectonan aki ta bay man 
den man y ta bay ta un di e 
proyectonan cu efectonan 
grandi riba termino largo pa 
Aruba.Q 

Brazil Taekwondo a cende pagara pa core cu fuku 


Brazil- Dia 31 di Decem- 
ber e team di Train Hard 
Fight Smart tin e tradi- 
cion di cende nan pagara 
y ta cumpli cu esaki tur 
aña na grandi hunto cu e 
famia di Taekwondo cu ta 
bin masalmente pa haci 
esaki. 

Un cos ta sigur cu Brazil 
Taekwondo Stichting por pa- 
pia cu tabata tin un aña hopi 
fructifero cu mira ariba e aña 
aki cu hopi mas di spera. Bra- 
zil Taekwondo Stichting su 
team hunto cu e directiva y 
boluntarionan a haci tur cos 
posibel pa asina por tabata tin 
e kalender di aña 2015, car 
wash y BBQ casi tur luna y 


a organisa 4 campeonato pa 
asina por recauda fondo pa 
e team por a biaha pa 11 pais 
durante di 2014. Den 2015 
e plan pa e team ta bay sur- 
pasa tur expectativa, mirando 
cu Henk Meijer a bin cu un 
campamento di training pa 
asina e team por atende na 
esaki. 

Tur fondo cu drenta na Bra- 
zil Taekwondo Stichting den 
cualkier forma ta bay 100% 
pa e atletanan. Tambe nos 
ta gradici nos chauffeur di 
bus Beto Arends kende ta 
esun cu ta busca e muchan- 
an for di nan cas pa hiba nan 
training, campeonato, pisa- 
mento, etc. y visa versa. Sin 


menciona nos prensa den su 
totalidad cu a demostra un 
biaha mas cu nan ta sostene 
Brazil Taekwondo Stichting. 
Brazil Taekwondo Stichting 
su directiva tin hopi trabou 
pa 2015 pa asina por logra e 
maximo pa e team di “Train 
Hard Fight Smart”. 

Brazil Taekwondo Sticht- 
ing kier a invita tur medio di 
prensa pa asisti na e prome 
training cu ta bay tuma luga 
na Baby Beach diasabra dia 
10 di Januari proximo. 

E training ta cuminsa pa 9’or 
di mainta na unda e team lo 
bay ta presente pa asina luci 
pa 2015a 



Advertorial 

Kevin Lee ganado di 10.000 
florin EPIC 10 


ORANJESTAD - Manera 
ya caba ta un tradicion, 
Trash by Ronchi y Beauty 
Team ta brinda desde e 
luna di september te cu 29 
di december 2014 e posibi- 
lidad pa su clientenan por 
a participa cu compra di 
100 florin of mas na e sor- 
teo di fin di aña EPIC 10 y 
bay cu e suma di 10.000.00 
florin. 

Aña 2013 e ganadora a resul- 
ta Sandra Eman cu a bishita 
Beauty Team y semper ta 
haci su compras cerca Ron- 
chi. 

“Aña 2013 Aruba a reacciona 


den tremendo forma pa cu e 
EPIC 10 campaign, y e aña 
2014 e reaccion ta mucho 
mas grandi,” Ronchi de Cuba 
a expresa. 

Trash by Ronchi y Beauty 
Team ta gradici henter Aruba 
cu a bishita nan durante e 
temporada di fiestanan pero 
tambe durante henter aña. 

“E suma ganado di 10 mil flo- 
rin ta di bo, completamente 
di bo, no tin ningun condi- 
cion mara na dje y e ganado ta 
haya e suma aki cash den su 
man pa e mes dicidi con e ta 
bay gasf e,” Ronchi de Cuba 
a splica. 



10.000.00 florin cu ta Kevin pa e Amistad, sosten y con- 

E campaña a yega na su fm Lee. Pabien na e ganado. fiansa y ta desea henter Aru- 

na momento cu Aruba ta Ronchi de Cuba y su team ta ba un feliz y saludabel aña 

cera conoci cu e ganado di gradici comunidad di Aruba 2015.Q 

ORANJESTAD- Bon dia 
Aruba a ricibi di señor 
Franklin Leest un serie 
di potret masha bunita 
mes di nos naturalesa. E 
potretnan aki a wordo 
saca durante su recorido 
den nos naturalesa. 

Rondona pa e naturalesa di 
Aruba y cu un bista mag- 
nifico di un gran area di nos 
isla, Franklin Leest, algun dia 
atras a contempla e beyesa y 
potencial di nos naturalesa. 
Despues di e bendicion di 
awasero cu nos pais a ricibi e 
Flora a demostra su gratitud. 
Nos ta laga bo mes husga. 
Por observa e contraste cu e 
trankilidad di e naturalesaQ 


Nos naturalesa 

Evelyn Wever-Croes (MEP): 

Gesto pa Casa Cuna 




Luna di december ta un 
luna di reflexion y di com- 
parti cu es nan mas vul- 
nerable den nos comu- 
nidad. P’esey den e luna 
aki nos ta purba yuda mas 
tanto cu nos por. Danki 
na generosidad di es nan cu 
a contribui na e actividad di 
recauda fondo dia 5 di de- 
cember ultimo, e aña aki mi 
por a duna un aporta na Casa 
Cuna pa remodela e camber 
di baby”, segun lider di MEP 


Evelyn Wever-Croes. 

Casa Cuna ta aloha na mucha 
nan te cu 8 aña cu pa un mo- 
tibo of otro no por biba cerca 
nan famia. Directiva y lider- 
nan di Casa Cuna ta traha 
cu alma y cuerpo pa duna e 
mucha e miho sosten y guia 
posibel durante tempo cu e 
ta bou encargo di Casa Cuna, 
y pa prepara e mucha pa por 
bolbe den su seno familiar, si 
esey ta posibel. 


“Mi a keda hopi impresiona 
di e trabou cu Casa Cuna ta 
desplega. Nan tin hopi plan 
pa futuro, y mi ta contento 
di por a aporta na remodela e 
camber di baby. 

Ohala cu nos por a yuda mas, 
en todo caso nos ta determina 
pa traha mas duro otro aña pa 
por aporta mas na e bon causa 
aki”, Evelyn Wever-Croes a 
finalisa bisando. □ 




MEP a celebra cambio di aña cu Dande 
y cendemento di pagara 


Manera ta custumber 
caba di tur aña, partido 
MEP a cera aña 2014 riba 
dia 30 di december cu un 
encuentro social ameno, 
cu musica di Dande y cen- 
demento di pagara. 

Esaki a tuma luga na Sede 
Libertador Betico Croes, ca- 
minda un multitud di perso- 
na a acudi pa hunto cu direc- 
tiva di MEP, directivanan di 
districtonan y candidatonan 
di MEP pasa un rato ameno 
y reflexiona riba Aña 2014 


y tambe e Aña Nobo 2015. 
Lider di MEP, sra. Evelyn 
Wever-Croes no por tabata 
presente debi na luto den 
famia, pero den su pensam- 
ento y curason e tabata hunto 
cu e famia grandi di MEP. 

Pa partido MEP tabata un 
honor di tabata tin nos can- 
didato y Reina di Dande 
2014, Sra. Setty Christiaans- 
Yarzagaray presente hunto cu 
Tipico Macuarima pa canta 
nos Dande tradicional, treci- 
endo e deseo ferviente pa 
tur clase di bendicion pa nos 


pais en general y nos partido 
en particular. E cendemento 
di pagara a wordo efectua 
den un forma responsabel 
pa Presidente Gerrit Croes y 
candidato Gerrick Croes. 

Sin duda cu tabata un anochi 
sumamente placentero y cu 
tur presente por a sinti e aire 
positivo, pero determinante 
cu MEP lo desplega den 2015 
na bienestar di henter nos co- 
munidad. Un danki ta bay na 
tur esunnan cu a haci e ano- 
chi aki inolvidabel. □ 
























POLITICO 


Fraccion di MEP: 

Marisol 
Lopez-Tromp 
no ta adecua 
pa e posicion 
di Defensor 
di Pueblo 


ORANJESTAD- Aruba 
ta e unico pais den Reino 
cu no tin un defensor di 
pueblo, e asina yama Om- 
budsman. Ta p’esey gobi- 
erno ta abusa di ciudadano 
nan dia aden y dia afo. Ta 
p’esey nos ciudadano nan 
por wordo cori di trabou 
sin cu nan derechonan ta 
wordo respeta. 

Ta p’esey ciudadano nan 




manera Rocky Kelly por 
wordo prohibi di drenta par- 
lamento sin ningun hustifica- 
cion. 

Aruba mester di un Om- 
budsman, un defensor di 
pueblo, algo cu partido MEP 
ta trahando riba dje ya caba 
desde 2005. 

Awor un comision a wordo 
institui den parlamento cu 
tin mas di un aña caba ta 
traha. Esaki ta un bon se- 


ñal pasobra e ley aki mester 
wordo carga pa tur partido 
politico na Aruba, y manera 
ta custumber, partido AVP 
no tin e madurez pa acepta 
un ley si ta partido MEP bin 
cu esey tin hopi ehempel pa 
prueba esaki. 

Locual si ta alarmante ta cu 
tur cos ta indica cu Mike 
Eman a priminti Marisol 
Lopez-Tromp e funcion di 


Ombudsman pa mucha, algo 
cu ta totalmente fei sla. 

Un Defensor di Pueblo mes- 
ter ta un persona imparcial 
y sin asina tanto odio y ren- 
cor. Marisol Lopez-Tromp 
a demostra den e aña cu e ta 
presidente di parlamento cu 
probablemente e ta e persona 
cu ta carga mas rabia y rencor 
den parlamento. Un persona 
cu no sa kico kiermen e pal- 
abra ‘imparcial’. Un persona 


cu ta trapa regla na su an- 
toho, pa perhudica oponen- 
tenan politico. Un persona 
cu ta abusa di su poder como 
presidente di parlamento pa 
silencio oponentenan. Un 
persona asina hamas por ta 
un Defensor di Pueblo, y 
sigur no un Ombudsman 
pa mucha. Un persona asina 
rencoroso y vengativo, asina 
negativo, mester keda leu di e 
instituto di Ombudsman. □ 



ORANJESTAD- Bispo di 
Aña 2015 nos pais a wor- 
do sacudi ora cu e noticia 
tristo a drenta cu un gran 
baluarte y ex- politico 
Arubano, Efrain de Kort a 
bay laga e mundo aki. 

Den trayectorio di su bida 
Efrain a ocupa un gran can- 
tidad di funcion den nos co- 
munidad, entre otro como 
Ministro di Fianza di An- 
tias, Diputado di Financia 
di Aruba, Miembro di Par- 
lamento di Antias, Miem- 
bro di Eilandsraad di Aruba, 
Hefe di AVD, Presidente 
Comisario di Central Banco 
Aruba, Presidente Comisario 
di Compania di Utilidad y 


Fundado di Banco di Desar- 
oyo di Aruba. Sin duda cu tur 
e funcionnan desplega a haci 
cu Efrain a haya su reconoci- 
mento bon mereci caminda 
el a wordo condecora como 
Ridder in de Orde van de 
Nederlandse Leeuw pa Su 
Mahestad La Reina. 

Efrain de Kort tabata un di e 
fundadonan di partido MEP 
na 1971. Na 1973 el a keda 
postula como Ministro di 
Financia di Antias pa MEP. 
Durante su temporada como 
Ministro di Financia, el a 
causa un revolucion fman- 
ciero den Antias. Observa- 
dornan politico a considera 
como e miho Ministro di 


Na Memoria di Efrain de Kort 


Aruba a perde un gran yiu di tera cu a 
traha incansablemente pa bienestar di 
henter comunidad 



Financia cu Antias a 
yega di conoce. E mo- 
tibonan pa tal consid- 
eracion ta lo siguiente: 

1. Efrain tabata e autor 
di Loonbelasting. Un 
ley cu a produci miyo- 
nes y miyones di flo- 
rin cu tabata na interes 
di tur e islanan. E1 a 
risca presenta e ley aki 
y te cu awe esaki ta un 
realidad. 

2. Na 1973, gobier- 
nonan insular tabata 
en contra problem- 
anan fmanciero se- 
rio. Efrain a cuminsa 
studia e problema aki 
y pronto el a bin cu e 
solucion. E1 a aumenta 
impuesto riba Lago y 
Shell di tal manera cu Gobi- 
erno Insular di Aruba tabata 
ricibi 28 miyon florin mas cu 
antes pa aña. Cu e placa aki 
Gobierno Insular por a fman- 
cia tur e proyectonan na ben- 
eficio di comunidad. 

3. Efrain a auspicia y pone 
fondonan substancial pa asi- 
na Aruba por a haya su propio 
Scol pa Polis y tambe scol di 
Derecho school. 


Como diputado Efrain tabata 
encarga cu asuntonan fman- 
ciero, desaroyo economico, 
TAV y cuido social. E1 a haci 
un trabao valioso y tabata e 
prome diputado cu tabata en- 
trega e presupuesto di Aruba 
na tempo of prome cu e tem- 
po stipula. E1 a percura pa ga- 
rantisa Aruba un stabilidad fi- 
nanciero y alabes un progreso 
economico pa e pueblo. 


Schouder cu 

schouder cu Beti- 
co Croes, Efrain a 
forma parti di dife- 
rente comision, cual 
nan a bishita paisnan 
manera Venezuela, 
Colombia, Costa 

Rica, Panama, So- 
cialista Internacional 
na Inglatera pa hiba e 
mensahe di e pueblo 
di Aruba, esta e deseo 
pa ta liber. Sin duda 
cu e contribucion di 
Efrain na e logro di 
nos Status Aparte ta- 
bata inmensamente 
grandi. 

Alabes Efrain tabata 
forma parti e Comis- 
ion Financiero 2001- 
2005 cu mester a inventarisa 
y cuantifica pa Gabinete 
Oduber e estado fmanciero 
den cual nos pais a wordo 
laga aden na 2001. 

Partido MEP ta gradici Efrain 
de Kort pa tur loke el a haci 
pa nos pais y pa partido MEP 
y ta spera cu e lo tin un bunita 
luga den Reino Celestial. Cu 
Efrain sosega na paz den bra- 
sa di Señor. □ 





















DIALUNA 5 JANUARI 


!?flREINO 



Aña ta habri cu asesinato den 
ambiente domestico 



WILLEMSTAD - Aña a 
habri cu un asesinato di e 
ambiente domestico. Ta- 
bata den careda di 5’or 
riba Aña Nobo, cu Cen- 
tral di Polis a dirigi un 
unidad di Punta pa un cas 
den Pampanostraat na 
Marie Pompoen, caminda 
un homber a ricibi hinca 
y tabata den un situacion 
critico. Na yegada di po- 
lis, ya e victima no tabata 
duna señal di bida. 

For di investigacion cu e uni- 


dad a realisa na e sitio, ta re- 
sulta cu e victima, e homber 
Eric Hermes Iradi, nace na 
Corsou dia 9 di mei 1955, ta- 
batin un pleito cu su ruman 
homber . 

Durante di e pleito aki cu a 
resulta den un bringamento, 
e ruman sospechoso J.I. di 54 
aña di edad nace na Corsou, 
lo mester a dal e victima un 
hinca na altura di su custia 
robes cu a resulta fatal. Dok- 
ter di polis cu a presenta na e 
sitio, a constata morto. 


Riba ordo di fiscal di Min- 
isterio Publico a confisca e 
curpa sin bida pa mas inves- 
tigacion. 

Alrededor di 05.20or di e me- 
sun mainta, polis a detene e 
sospechoso na un cas den 
Robekkiestraat. A hiba Poli 
pa e haya tratamento y despu- 
es a encarcela. E investigacion 
den e caso aki ta continua. 

Den ultimo añanan casi tur 
prome dia di aña tabatin un 
asesinato.Q 



Aqualectra a bay yuda Refineria Isla: 

Planta BOO a pone cu coriente a bay bispo y prome dia di aña 



WILLEMSTAD - Hopi 
hende a cunsumi tanto 
den cambio di aña como e 
prome dia di aña cu sumi- 
nistro di coriente a laga 
di desea. Tabatin bari- 
onan cu a pasa tiro den 
scuridad. Pa colmo taba- 
tin problema cu e planta 
CUC (antes BOO) cu a 
pone cu Aqualectra a bay 
yuda Refineria cu cori- 
ente. 

Aqualectra ta bisa cu lam- 
entablemente e cabamento 
y cuminsamento di aña no a 
bay manera ta spera pa loke ta 
trata e forma di distribui cori- 
ente. Bispo di Aña, pa mas o 
menos 23.20 a constata, cu 
area di Noord Roosendaal, 
Heintje Kool, Sta. Maria, 
Cubaweg y bisindario a keda 
sin coriente pa motibo cu e 
sistema di proteccion di e red 
a duna un alarma y a desco- 
necta e kabel cu ta suministra 
e area aki cu coriente. Causa 
di e alarma y consecuent- 
emente e interupcion ta cu e 


kabel bou di tera den area di 
Noord Roosendal y Heintje 
Kool a kibra. Pa mas o menos 
01.34 tur hende a haya cori- 
ente bek. 

Tipo di fayo asina aki no ta 
algo cu por premira ni pre- 
veni. Despues cu investiga e 
causa di e interupcion aki por 
suministra e area(nan) via di 
kabelnan alternativo. Den e 
caso aki, esaki tambe a sosode 
y durante di e dianan binide- 
ro lo drecha e kabel defecto 
di moda cu e situacion di 


suministro di coriente por 
normalisa den e area aki, asi- 
na e compania ta bisa. 

Ayera mainta pa mas o me- 
nos 06:13, Aqualectra mester 
a interumpi suministro na 
comunidad debi cu e planta 
di CUC (BOO) a cay afo. 
Basa riba un palabracion cu 
Aqualectra tin cu CUC cu 
ora nan unidadnan cay afo, 
Aqualectra mester suministra 
e planta di BOO cu coriente, 
esaki por keda suministra e 


planta di Refineria Isla cu 
coriente. Na e momento cu 
esaki a sosode, Aqualectra 
su unidadnan di reserva tur 
tabata para pa motibo cu e 
prome dia di aña e demanda 
semper ta minimal. E per- 
sonal di Aqualectra na warda 
mesora a start e mashinnan 
di reserva i pa 07:13 por a 
suministra tur hende bek cu 
coriente. Areanan afecta ta ta- 
bata Marchena, Sta. Maria y 
bisindario, area Bonam, Boca 
Sami y bisindario , gran parti 
di Banda riba, Groot Kwarti- 
er, Matancia y bisindario. 

Lamentablemente pa 13:59 
mesun situacion a bolbe pre- 
senta na e planta di BOO 
caminda cu nan turbina di 
gas a para y e planta di BOO 
atrobe a cuminsa tuma cori- 
ente for di Aqualectra. Esaki 
a causa cu mesun areanan di 
mainta a bolbe keda afecta. 
Den e caso aki tur hende 
tabata tin coriente bek pa 
14:34, despues cu Aqualec- 
tra a bolbe start su unidad- 


nan di reserva. Aqualectra ta 
lamenta e situacion cu a surgi 
y mesora a drenta den delib- 
eracion cu lesnan responsa- 
bel pa tanto BOO como Re- 
fmeria pa yega na palabracion 
pa evita cu loke a pasa lo por 
ripiti. 

Aqualectra ta enfatisa cu e tin 
un compromiso na prome 
luga cu su clientenan. Tam- 
be Aqualectra mester man- 
tene su responsabilidad pa 
cu comunidad caminda cu 
e mester duna sosten na tur 
cu ta sirbi comunidad, den e 
caso aki nos Refmeria tambe. 
Tarea di Aqualectra ta pa ba- 
lansa e interesnan aki di tal 
forma cu por sirbi tur hende 
optimal. Pa esey mes tambe 
Aqualectra ta sigui inverti pa 
comunidad biba miho. 

E interupcionnan di coriente 
a pone cu tabatin hopi dis- 
gusto, entre otro riba rednan 
social. E compania ta hay- 
ando critica fuerte pa loke 
ta pasando cu suministro di 
coriente. □ 




























REINOK 


DIALUNA 5 JANUARI 2015 


Vuelonan ta crea speransapa futuro: 

Air Canada a cuminsa cu vuelo directo 

for di Montreal 


Den e luz ey el a anuncia cu e 
ta masha contento cu e extra 
vuelo cu Corsou ta bay haya 
cu e vuelonan di Air Canada. 



WILLEMSTAD - E prome 
vuelo di Montreal di e 
compania Air Canada 
a baha ayera merdia na 
aeropuerto di Corsou, 
iniciando di e forma aki 
vuelonan for di un di dos 
Ciudad di Canada. 

Air Canada, aparte di a au- 
menta su vuelonan di To- 
ronto, a cuminsa bula tambe 
awor for di Montreal. Esei lo 
multiplica e cantidad di tur- 
ista for di e pais aki pa Cor- 
sou. Ta cu hopi placer nos 
ta anuncia esaki, minister di 
Desaroyo Economico y Tur- 


ismo Stanley Palm a bisa. 

Air Canada ta bulando for di 
Canada pa algun tempo caba, 
den e caso aki for di Toronto. 
Asina cu Air Canada ta bula 
for di 2011 for di Toronto, 
pero a cuminsa bula sola- 
mente e 13 simannan di win- 
ter. Entretanto e compania ta 
bulando henter aña, cu e fre- 
cuencia di 1 biaha pa siman. 
Turismo ta creciendo keto 
bay, produciendo cupo di 
trabou pa nos pais, minister 
Palm a afirma. 

E ta kere cu ta e sector cu mas 
ta stimula nos economia. 


E1 a expresa ayera e speransa 
cu e relacion lo sigui crece. 
Canada ta un mercado im- 
portante pa Corsou. Cu e -4 
grado cu ta reina awor aki, mi 
ta kere cu Corsou ta un des- 
tinacion ideal, segun e min- 
ister. Air Canada ta bay uza 
avionnan Airbus 319, cu ta 
un tiki mas grandi cu esun cu 
e ta uzando awor aki, o sea cu 
esey ta nifica cu e por trans- 
porta mas turista pa Corsou 
for di Canada. 

Minister Palm a indica, cu e 
cantidad di turista pa Corsou 
a baha, despues cu e mercado 
Venezolano a cay formal- 
mente. Esey, a consecuenci- 
anan di e problemanan po- 
litico interno den e pais. 
Banda di esey, ta fresco den 
memoria di tur hende ainda 
cu dia e compania DAE a 
stop di bula Venezuela, es- 
aki a nifica un sla formal pa 
turismo for di e pais bisiña 
aki, ya cu mayoria negoshi 



cu DAE tabata haci tabata cu 
Venezuela. 

Minister Palm ta optimista 
cu e vuelonan for di Canada 
gradualmente lo reemplasa 
e perdida di turista for di 
Venezuela, aunke ultimo ci- 
franan di Oficina di Turismo 
ta indica, cu e caida ta resul- 
tando menos dramatico cu a 
tene cuenta cu esey original- 
mente. Lisa Dindial, director 
ehecutivo di Chata a bisa cu e 
ta contento cu mas compania 
ta haya e destinacion Corsou. 
Dindial algun siman pasa ta- 
bata presente tambe na inau- 
guracion di JetBlue directa- 
mente via New York. 

Mi ta contento cu riba e 
prome dia di aña nos por 



yama bonbini na Air Canada 
desde Montreal, el a bisa. E 
tambe a subraya e importan- 
cia di sector di turismo pa nos 
economia. E representante di 
Air Canada tambe a bisa cu e 
ta contento cu e cooperacion 
cu Corsou. Nos ta anticipa 
un desaroyo interesante, el a 
agrega. □ 



Doble R a haya nomber 
dicaya 


WILLEMSTAD - Parti di 
Sta. Rosa, desde 30 di de- 
cember ultimo ta carga 
nomber di ‘Caya Rignald 
Recordino’. Desvela dje 
borchi di Doble R, tabata 
na encargo di minister di 
Trafico, Transporte y Pl- 
anificacion, Earl Balborda 
y minister di Enseñansa, 
Ciencia, Cultura y De- 
porte, Irene Dick. 

E ceremonia a tuma luga riba 
luga di parkeer auto na Bon 
Prijs na Weto y desvela dje 
borchi a tuma luga dilanti dje 
luga di Parkeer. 


Varios persona entre otro, 
ministernan Balborda y Dick 
y tambe bon amigo di Doble 
R, Elton Lauf a tene un dis- 
curso pa e ocasion aki y nan 
a enfoca riba e tremendo 
trabou musical y literario di 
Rignald Recordino, kende 
a produci mas cu 600 com- 
posicion. 

Doble R mes a declara cu e 
proyecto di nombramento di 
parti di un caya na su nomber, 
no ta nifica fin di su trabou, 
pero cu e ta un estimulo pa 
continua y realisa e proyec- 
tonan cu e tin pendiente. Q 


Blackout na Boneiro 


KRALENDIJK - Diasabra 
3 di januari 2015 ultimo, 
pa mas o menos cuarto pa 
2’or di marduga, tabatin 
un interupcion di coriente 
completo (blackout) na 
Boneiro. 

Compania di Awa y Electric- 
idad (WEB) inmediatamente 


a cuminsa investiga e origen 
y grandura di e interupcion. 
For di 12 minuut pasa di 7’or 
di mainta tabata asina leu cu 
por a cuminsa suministra 
coriente. Na fm di mainta e 
suministro di coriente tabata 
completo. 

E interupcion di coriente a 


wordo ocasiona dor di de- 
struccion di un kabel di fibra 
optico. E kabel ta soru pa e 
comunicacion entre WEB y 
Contour Global. No ta ex- 
clui e posibilidad di sabotahe. 
WEB a haci denuncia na Cu- 
erpo Policial Hulandes Cari- 
bense (KPCN). Un investig- 
acion profundo ta wordo haci 


pa determina e causa exacto. 

No ta exclui e posibilidad cu 
riba un mes un trayecto tin 
un kabel di tension halto cu 
a sufri daño. Si ta asina mes- 
ter bay over na reparacion 
na e kabel aki loke ta encera 
cu mester bolbe desconecta 
coriente completo. Si esaki 


ta e caso, lo kita coriente 
completamente diadomingo 
4 di januari for di alrededor 
di mita di 7’or di mainta. Ta 
calcula cu e duracion di tra- 
bounan ta mas o menos 8 ora. 
Compania di Awa y Electri- 
cidad ta pidi si disculpa pa e 
inconveniencia cu esaki por a 
trece.Q 

Sudoku BON DIA, train bo mente 


Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. 

Pa resolve bo ta pone num- 
ber den cada cuadra di tal 
forma cu cada rij crusa of 
bay abou tin e number un 
solo biaha. Tambe den cada 
cuadra chikito compara cu 
esun mas grandi tambe tin e 
numbernan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 

Candela grandi den cura di cas 

Riba e prome dia di aña 
den oranan di mainta, Po- 
lis ta wordo pidi pa bay na 
un cas na Santa Cruz pa- 
bou di EPB Santa Cruz, 
pa un candela basta gran- 
di den un cura di cas. 

Na yegada realmente polis 
a topa cu un candela basta 
grandi den cura di e cas y nan 
ta pidi pa presencia di brand- 
weer cu urgencia, No ta con- 
oci kico exactamente tabata 
na candela pero ta algo di 
palo a kima den e cura di cas. 
E candela a bira asina grandi 
cu e tabata forma un menasa 
pa un auto staciona cerca di 
unda e candela tabata. 

Dos unidad di brandweer ta 






yega na e sitio y hopi lihe nan adres aki a bira malo despues 
ta controla y combati e can- di a guli huma, ambulance a 
dela, un dama cu ta biba na e trata e dama na e sitio.Q 


Advertorial 


Paga luznan di kerstboom y cende mecha 
di Carnaval cu Digicel 


ORANJESTAD, Aruba - 
5 di Januari 2015: Digicel 
a celebra e temporada di 
fiesta di Fin di Aña cu su 
cliente nan, cu diferente 
accion y campaña, unda 
cu a haci clientenan con- 
tento cu tarifanan extra 
special y descuento nan 
fabuloso riba telefon celu- 
lar y a drenta den casnan 
di famianan menos for- 
tuna pa trece e ambiente 
di Pasco cu decoracion, 
Kerstboom y tur ingredi- 


ente pa un dushi cena y 
diferente otro treat. 

Pasco ta union, paz y amor, 
ta un tempo pa comunica cu 
nos sernan keri y disfruta di 
e compania di famia y amis- 
tadnan. 

Digicel tambe a haci un gesto 
special na ful comunidad di 
Aruba y nos bishitantenan, 
instalando un Kerstboom gi- 
gantesco na Plaza Daniel Leo. 
E cendemento di e luznan a 
bay compaña pa un evento 


special y awo cu e momento a 
yega pa paga e luznan y cende 
e mecha di Carnaval, staf y 
personal di Digicel un biaha 
mas ta invita pueblo di Aruba 
pa uni cu nan diaranson, dia 7 
di januari. 

Plasa Daniel Leo lo ta den am- 
biente di Carnaval pa e paga- 
mento di e luznan di e Kerst- 
boom gigantesco y entre 7’or 
y ll’or di anochi, Digicel lo 
tin benta di celularnan Smart 
phone (prepaid) cuminsando 
na Afl. 89. Lo tin musica di 



Brass Band, e banda cu e hit- 
nan mas nobo, esta Buleria y 
Miniteca Mige. 

Pa cera e evento, lo paga e 
luznan di e Kerstboom y lo 
tin un show special di con- 


fetti. 

Digicel ta invita henter e 
pueblo di Aruba pa tur bini 
hunto y celebra e cuminsam- 
ento di 2015 y Carnaval 61 cu 
alegria y energia positivo. Q 


Recordatorio pa studiantenan di Colegio EPI unidad Hospitalidad & Turismo 


Pa medio di esaki Colegio 
EPI unidad Hospitalidad 
& Turismo ta recorda stu- 
diantenan cu inscripcion 
pa Spring 2015 lo tuma 
luga dialuna awor 5 di 
januari. 

Ta trata aki di e grupo LS 
3-2 A/B/C, cu por registra 
entre 9:00 - 11:00 a.m. y LS 
3-2 D/E y LS 3-3 A/B/C, cu 
por registra entre 1:00 - 4:00 
p.m. 


E inscripcion lo tuma luga 
digital den e klasnan HTOl y 
HT03. 

Por fabor tuma na cuenta cu 
pa inscribi e studiante mester 
tin un copia di pago di Col- 
legegeld pa aña 2014-2015. 

Pa mas informacion por 
tuma contacto cu adminis- 
tracion di Unit Hospitalidad 
& Turismo □ 

Awe ta e prome Rosario Bibo 

i 



Comision organisado di 
e Rosario Bibo ta desea 
henter e comunidad di 
Aruba un feliz Aña Nobo 
yena cu salud y felicidad. 


Alabes ta invita tur hende pa 
asisti cada luna na e Rosario 
Bibo na kapel di Alto Vista. 
Na e ocasion aki lo resa pa 


diferente intencion pa nos 
isla y nos hendenan. Natu- 
ralmente cada persona por 
presenta su intencion per- 
sonal. 



E prome Rosario Bibo lo 
tuma luga dialuna 5 di janu- 
ari cuminsando pa 7’or di 
anochi. Lo resa pa aña 2015 
lo ta un aña unda felicidad, 
amor y comprension lo reina 
den cada cas di famia. 

Pa mayornan dedica mas 
tempo na nan yiunan, pa e 
yiunan haya bon ehempel na 
cas. Pa tur hende tin prosper- 
idad na trabou, no solamente 


den parti material, pero cu 
cada trahado haya e recono- 
cemento cu e merece. 

Pa e lidernan cu ta guia nos 
pais ta yena cu sabiduria pa 
traha na bienestar di un y tur. 
Comision organisado ta con- 
ta cu presencia di tur fielnan 
pa uni den oracion pa e pro- 
greso spiritual di cada perso- 
na cu ta biba na Aruba.Q 


Advertorial 


Revista Life Begins @ 40 obtenibel na Aruba 


Celebra bida, comparti y wak futuro cu confian- 
experiencia y emocionnan za, esey ta e obhetivo di 


ITHE CINEMASI 


- thecinemas.aw 


Valid tillJanuary? 

e revista ‘Life Begins @ 
40!’ cu awo tambe ta ob- 
tenibel na e lectornan di 
Aruba. 

Su creador, Désirée Jean- 
Pierre ta, manera hopi di 
nos, un dama activo, pero cu 
a wak un bashi den e plasa pa 
un medio contemporaneo di 
e generacion aki por sostene 
otro. 

Den 2015, ‘Life Begins @ 
40’ ta bay celebra su di cua- 
ter aña di circulacion exitoso, 
tempo durante cual diferente 
persona a habri nan cas, bida 
y curason pa mustra con nan 
mes ta maneha e aspectonan 
unico di e edad aki y di bida 
en general. E publicacion ta 
den idioma Hulandes. 

Desde ultimo lunanan di 
2014, e revista ‘Life Begins 
@ 40’ a yega Aruba y ta na 
benta na Plasa Book Shop. 
Ainda bo ta na tempo pa 
busca e ultimo edicion den 
cual ta trata topiconan actual 
manera tatuahe corporal y 
infidelidad. Tambe lesa e en- 
trevistanan interesante cu ca- 
ranan conoci di esfera social 
y profesional cu ta comparti 
nan perspectiva di bida den 
nan 40nan. Lesa e storia di 
Marc y Belen cu a yama nan 
baby bon bini despues di un 
“journey” poco complica y e 
experiencia cu esaki tabata pa 
nan. 

“Life Begins @ 40’ tambe ta 
ofrece un bista den e culturay 


sociedad di nos isla ruman di 
Corsou cu reportahenan am- 
plio riba, por ehempel, atrac- 
cion di Landhuis Brievengat 
of e tendencia nobo di baile 
Kizomba. 

E revista ta combina su con- 
tenido informativo y di en- 
tretenimento cu frasenan 
di inspiracion cu ta anima e 
spirito di cada ken pa ta un 
miho hende cada dia. Despu- 
es di lesa un edicion di ‘Life 
Begins @ 40’ bo ta keda cu 
un sinti di haci hustamente 
esey Biba! E revista ta duna 
bo e sabiduria colectivo nec- 
esario pa alcansa e plenitud 
cu bo ta busca. 

Ochenta y ocho pagina di in- 


formacion y presentacion di 
calidad produci pa un ekipo 
di persona dedica y cu ta com- 
parti e vision di Désirée. Nan 
ta sosteni pa un lista cada bes 
mas largo di sponsornan cu 
ta kere den e producto. Prox- 
imamente ‘LifeBegins @ 40’ 
lo conoce un edicion nobo, 
cu ya ta den preparacion. Su 
editor ta sumamente interesa 
den e posibilidad di por con- 
ta cu Arubianonan pa tambe 
forma parti di e revista. 
Personanan interesa pa 
comparti nan experiencia 
por tuma contacto Ibat- 
forty@gmail.comofvia- 
facebook www.facebook. 
comLbat40.Q 

NAWARDA 

i ^ ^ Oranjestad 


911 

POLIS 100 

POLIS 581-1100 

ORANJESTAD 582-4000 

NOORD 587-0009 

STA. CRUZ 585-4710 

SAVANETA 584-7000 

SAN NICOLAS 584-5000 

BRANDWEER 115 

BRANDWEER 582-1108 

POLISTIPLINE 11141 

HOSPITAL 527-4000 

AMBULANCE 582-1234 

SAN NICOLAS 

AMBULANCE 584-5050 


BOTICA 


Oranjestad: Dakota Tel: 588-7364 
San Nicolas: San Nicolas Tel: 584-5712 


SERVICES 


INFORMATION 118 

SETAR 582-2116 

TAXI 582-5900 

TAXI-TAS 587-5900 

PROR TAXI 588-0035 

TAXI D.TS. 587-2300 

SERVICE ARUBA 583-3232 


CRUISESHIP 
Januari 5 

Monarch 



AIDAIuna 


_Zuiclerdam__ 

’MÓRfUARfÓ’ 

AD Patres 584-2299 

Aurora 588-6699 

Mementomori 583-3358 

Thp Olive Tref^ 584-8888 

FOUNDATION 
FELLOWSHIP CLINIC 


Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 

Respetami 

Teh 582-4433 _ 

Diabetic Foundation 
Arubano 

Teh 583-3808 _ 

Narcotics Anonymous 
Tel: 583-8989 


Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 


Celebracion mundial di 
di Santa Fiiomena 



PARADERA - Reverendo 
Pastoor Toti Fuentebella 
di Parokia di Santa Filom- 
ena na Paradera ta recor- 
da tur su parokianonan 
cu diasabra venidero 10 di 
januari lo wordo celebra 
mundialmente e cum- 
pleaño di Santa Filomena. 

E aña aki nos na Aruba lo 
celebra e dia aki mescos cu 
e ta wordo celebra na Mug- 
nano del Cardinale na Italia 
caminda tin e Santuario di 
Santa Filomena. E programa 
ta lo siguiente pa 
7’or di anochi lo tin un Santo 


Sacrificio di Misa Solem na 
honor di Santa Filomena. 
Despues di Santo Sacrifi- 
cio di Misa den Parke Santa 
Filomena ta cende e streanan, 
mientras nos ta canta Cum- 
pleaño Feliz. 

Nos ta conta cu presencia di 
tur nos hobennan, paroki- 
anonan y devotonan di Santa 
Filomena riba henter nos isla 
pa e celebracion aki. 

Na nomber di Pastoor di 
Parokia Santa Filomena 
Paradera 

Reverendo Pastoor Toti 
Fuentebella. □ 

• BON APPETIT • BON APPETIT • BON APPETIT • BON APPETIT • 


Beef Oriental 


Ingredientenan: 


1 paki di frozen broccoli 
llb. di biefsteak 

4 cuchara grandi di oyster sauce 

2 cuchara grandi di azeta dushi 
1 bleki di water chcstnuts (8oz.) 
1 theeleep di salo 

1 theeleep di suco 

Vi cupouillon di galiña 

2 theeleep di cornstrach 
2 theeleep di soy sauce 

2 cuchara grandi di awa 




Preparacion: 


Kibra e pida ariba di e broccoli y slice e pida di abao. Herbenan pa 3 
minuut. Skoreanan. Corta e carni na pida chiquito y fini. Den un 
ckonchi combina e oyster sauce, salo, suco y bouillon. Den un otro 
comchi mezcla e cornstarch cu e soy suace y awa pa e bira manera 
un pasta. Keinta e azeta den un panchi of wea di hero. Agrega e 
carni y hase bruin mientras ta drei e. Agrega e broccoli, water 
chestnuts y e mezcla di oyster sauce y keinta tur hunto liher. Drei e 
pasta di cornstarch aden pa e saus bira diki y sirbie mes ora cu 
aroz. 

Pa 4 persona 


VARIEDAD 



Cu e actual aliniacion astral bo por sinti bo 
rondona di hopi energia caotico. Bo num- 
bernan di awe 6, 16, 25 y 34._ 


Aries 



Awe bo por aclara un diferencia cu un per- 
sona. Si bo tabata tin un conflicto, esaki ta 
e momento ideal pa haya un solucion. Bo 
numbernan di awe 3, 15, 20 y 33. 



Tauro 


Bo mente creativo por resalta den e tra- 
bou. Kisas bo ta pensa den un modo com- 
pletamente diferente riba un proyecto. 
Bo numbernan di awe 8, 16, 24 y 35. 



Geminis 


Mirando e actual formacion astral, 
bo por topa cu hendenan insistente of 
agresivo. Bo numbernan di awe 11, 14, 
24y36. 



Cancer 


E energia actual por rondona bo di hopi 
hende. Bo por bay na reunionnan di ne- 
goshi of conferencia. Bo numbernan di 
awe 14, 18, 21 y 34. 



Leo 


E aspecto den wega por haci bo sinti 
hostina. Probablemente bo no lo desea 
di ricibi consehonan ni critica di niun 
hende. Bo numbernan di awe 4, 14, 25 
y34. 



Uirgo 



Normalmente bo ta facil pa hiba, pero 
awo bo por sinti e impulso na e accion. 
Bo numbernan di awe 1, 11, 25 y 37. 


Libra 


Awe ta un bon dia pa revista e trabou- 
nan haci den pasado. Por ta util pa bo 
mira e archiefnan bieu of documento. 
Bo numbernan di awe 6, 12, 25 y 32. 



Scorpio 




Awe ta un bon dia pa bo diberti y por 
conoce miho e personanan. Bo num- 
bernan di awe 8, 11, 21 y 31. 



S^Sitario 


Awe lo bo tin un dia placentero ya cu 
e planetanan ta presenta un aspecto 
harmonioso. Bo numbernan di awe 
17, 19, 31 y 48. 



Capricornio 


Bo por sinti cla pa agita e cosnan un 
poco. Bo por dicidi purba algo nobo 
den bo bida social. Bo numbernan di 
awe 9, 13, 31 y 38 



Aquario 


Cu e actual aliniacion astral, bo no por 
sa cua papel pa hunga. Tin biaha ta 
resulta bo dificil defende bo mes. Bo 
numbernan di awe 6, 16, 26 y 40. 


























































DIALUNA 5 JANUArP^?-^! IVIUNDO CURIOSO _ 

Club di muhenan mahos 



E club di e muhenan ma- 
hos kier caba cu e narcis- 
tico riba internet. Cu e 
hashtag #uglygirlsclub, 
hopi homber y muhe a 
cuminsa subi e red social. 

E trekmento di cara no ta 
haci diferencia, e idea ta pa bo 
mustra mas normal posibel, 
siguiendo e iniciativa di un 
grupo di universitario femi- 
nista di Reino Uni cu a duna 
bida na “Ugly Girls Club” 
(Club di muhenan mahos), 
uzando asina e nomber cu 
cual algun di nan compa- 
ñeronan a pone pa nan. 

Pero na luga di a bira victima 
di burla, nan a dicidi di uza e 
mesun termino pa batisa nan 
lucha, cu e incentivo pa hen- 
de stop cu e narcistico riba e 
rednan social y subi internet 
cu e cara menos bunita cu 
nan realmente tin, y de paso, 
denuncia e importancia ex- 
agera cu e sociedad ta duna 
na apariencia. 


Natasha Barrett, presidente 
di e Asociacion Feminista 
di e universidad Royal Hol- 
loway na London, unda cu e 
“club” a nace, a papia tocante 
e exito cu e campaña tabata 
tin, esey danki na e echo cu 
sin worry cu e genero, cualke 
persona ta sinti cu su confi- 


anza ta wordo afecta ora e ta 
wordo husga y critica pa su 
aparencia. 

“E campaña cu a cuminsa 
den forma di wega entre un 
grupo de amiga, a gana aten- 
cion di hopi hende, el a haya 
e efecto di un bala di sneeuw” 


asina Natasha a comenta. 

“No por a evita cu nos a ricibi 
critica di diferente articulo cu 
a wordo skirbi dirigi special- 
mente riba nos y otro critica 
cu ta bay di boca pa boca na 
e universidad. Pero ta parce 
cu nos campaña a haya hopi 




y nos a haya un sosten in- 
creibel”, e Britanico a agre- 
ga, cu a haci un yamada na 
homber y muhe pa subi nan 
potret riba e rednan social pa 
join e “club”. 

“Mi no ta pretende cu nos 
campaña lo cambia e cosnan 
di biaha, pero e ta un evento 
chikito den hopi cu lo bin 
y cu lo sigui desaroya”, el a 
conclui. □ 



Turista a cay di un haltura 
di 18 meter 


Polis a boet e turista, cu 
a cay y a sali bibo di e ac- 
cidente aki, pa motibo cu 
e no a sigui e reglanan di 
siguridad di e parke na- 
cional Letchworth na e 
estado di New York na 
Merca. 

Timothy Mazurczak, di 22 
aña, a bay haci un excursion 
cu un amigo, y sin paga tino a 
yega mucho cerca di e preci- 
picio y el a cay. Su amigo di 
biaha a bati alarma cerca au- 
toridadnan pa cuminsa cu un 
accion di rescate. 


Binti cuater polis di diferente 
hurisdiccion a traha duro 
durante dos ora pa rescata 
Mazurczak y pa sorpresa di 
esunnan presente, e para- 
mediconan cu a revisa Tim- 
othy a constata cu e no tin 
nada. 

Aunke cu Mazurczak a sali 
sin daño di e situacion pre- 
cario cu e tabata den, e no a 
scapa di paga un boet pa mo- 
tibo cu e no a haci uzo di e 
baranan di siguridad poni 
specialmente pa esey. 

Dos persona, incluyendo 
un mucha di 14 aña, a muri 
despues cu nan a cay di un 



precipicio den e parke nacio- gun e vocero di e institucion 
nal Letchworth na 2014, se- a informa. □ 


Ta ofrece 12 mil dollar pa paloma 
mensahero cu a wordo horta 


E doño di e parha a ofrece 
e suma ey despues cu el a 
wordo horta di den su hau- 
la. 

E paloma mensahero ta ba- 
lora na 184 mil dollar. 

Polis Aleman ta buscando un 
paloma cu a wordo horta pa 
cual ta wordo ofreci 12 mil 
dollar di recompensa. E doño 
ta ofrece e suma ey na esun cu 
haya of duna informacion riba 
su paradero. 


Polis di Dusseldorf a indica 
cu e paloma mensahero di seis 
aña, cu ta wordo yama AS 969, 
a wordo horta diasabra anochi 
di den su haula den un bario 
di e ciudad. 

E paloma di colo shinishi cla ta 
wordo balora na 184 mil dol- 
lar y polis ta sospecha cu el a 
wordo saca di e haula pa un of 
mas persona conoci, ya cu e ta 
e parha mas caro di e luga yen 


di otro paloma mensahero. 

E parha ta origina di e ciudad 
Aleman di Trier, y ta parce cu- 
alkier otro paloma pero cu cal- 
idad di ADN mas miho. Parha 
di e especie aki ta wordo uza 
pa participa na caredanan cu ta 
wordo celebra rond mundo, 
specialmente na Sur Africa, 
na unda ta participa mas di 
4.300 paloma di 25 pais pa un 
total di 1,3 miyon di dollar na 
premio. □ 





















